3. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท พลังงานบริสุทธิ์ จำกัด (มหาชน) (Energy Absolute Public Company Limited)
ได้จดทะเบียนก่อตั้ง บริษัทขึ้น เมื่อวันที่ 6 มีนาคม 2549 ในชื่อเดิมคือ บริษัท ซันเทคปาล์มออยล์
จำกัด ด้วยทุนจดทะเบียนเริ่มแรก 50.00 ล้านบาท ต่อมาเมื่อปี 2551
ได้จดทะเบียนแปรสภาพเป็นบริษัทมหาชนและเปลี่ยนชื่อเป็น บริษัท พลังงานบริสุทธิ์ จำกัด (มหาชน)
และได้เพิ่มทุนจดทะเบียนจาก 50.00 ล้านบาท เป็น 250.00 ล้านบาท 360.00 ล้านบาท และ
373.00 ล้านบาท ในปี 2551 ปี 2552 และปี 2555 ตามลำดับ
โดยปัจจุบันบริษัทมีทุนจดทะเบียนและชำระแล้วทั้งสิ้น 373.00 ล้านบาท แบ่งเป็นหุ้นสามัญจำนวน
3,730,000,000 หุ้น มูลค่าที่ตราไว้หุ้นละ 0.10 บาท
บริษัทประกอบธุรกิจหลักเป็นผู้ผลิตและจำหน่ายน้ำมันไบโอดีเซล (B100) น้ำมันดีเซลหมุนเร็ว
กลีเซอรีนบริสุทธิ์ และวัตถุดิบและผลิตภัณฑ์พลอยได้จากกระบวนการผลิตไบโอดีเซล ทั้งนี้
บริษัทได้รับอนุญาตเป็นผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง พ.ศ.
2543 จากกระทรวงพลังงาน เมื่อวันที่ 14 ตุลาคม 2552 นอกจากนี้
บริษัทยังได้ขยายธุรกิจไปยังธุรกิจผลิตและจำหน่ายกระแสไฟฟ้าจากพลังงานแสงอาทิตย์และพลังงานลม
โดยในส่วนของโรงไฟฟ้าพลังงานแสงอาทิตย์ บริษัทได้เข้าทำสัญญาซื้อขายไฟครบหมดแล้วทั้งสิ้น 278
เมกะวัตต์ โดยแบ่งออกเป็นขนาด 8 เมกะวัตต์ จำนวน 1 โครงการที่จังหวัดลพบุรี และ อีก 3
โครงการ ขนาดกำลังการผลิตโครงการละ 90 เมกะวัตต์ ในจังหวัดนครสวรรค์ จังหวัดลำปาง
และจังหวัดพิษณุโลก ตามลำดับ สำหรับในส่วนของโรงไฟฟ้าพลังงานลมนั้น
บริษัทได้ยื่นข้อมูลเพื่อเสนอขายไฟแก่การไฟฟ้าฝ่ายผลิต แห่งประเทศไทย รวมทั้งสิ้น 16 โครงการ
รวมกำลังการผลิต 761 เมกะวัตต์ และได้รับการพิจารณาตอบรับการซื้อไฟจาก กฟฝ. แล้วทั้งสิ้น 3
โครงการ รวม 126 เมกะวัตต์ ส่วนโครงการที่เหลือนั้น ขณะนี้อยู่ระหว่างการพิจารณา

บริษัทฯ มีสำนักงานตั้งอยู่เลขที่ 888 อาคารไอทาวเวอร์ ชั้น 15 ถนนวิภาวดีรังสิต แขวงจตุจักร
เขตจตุจักร กรุงเทพมหานคร 10900 และมีโรงงานตั้งอยู่เลขที่ 507 หมู่ 9 ซอย 7
เขตอุตสาหกรรมกบินทร์บุรี ถนนกบินทร์บุรี-นครราชสีมา กิโลเมตรที่ 12 ตำบลหนองกี่
อำเภอกบินทร์บุรี จังหวัดปราจีนบุรี 25110

ทั้งนี้ บริษัทมีพัฒนาการที่สำคัญ โดยแยกตามแต่ละหัวข้อ ได้ดังนี้

3.1.1 พัฒนาการที่สำคัญเกี่ยวกับทุนจดทะเบียนและทุนชำระแล้ว โครงสร้างการถือหุ้น
การจัดตั้งบริษัทย่อยของบริษัท

  ปี 2549 - กลุ่มผู้ถือหุ้นเดิมของ บริษัท ซันเทคปาล์มออยล์ จำกัด ได้ทำการจดทะเบียน
  เป็นนิติบุคคลในประเทศไทย ด้วยทุนจดทะเบียน 50,000,000 บาท มูลค่าที่ตราไว้หุ้นละ
  100.00 บาท โดยมีวัตถุประสงค์หลักในการดำเนินธุรกิจผลิตและจำหน่ายไบโอดีเซล
  ประเภทเมทิลเอสเตอร์ของกรดไขมัน และกลีเซอรอล ในขนาดกำลังการผลิตไบโอดีเซลที่
  200,000 ลิตรต่อวัน โดยคณะกรรมการบริษัทประกอบด้วย พันจ่าอากาศเอกกรวิชญ์
  เกริกชญานนท์ และ นายฐิตผล แผนดี โดยมีกรรมการผู้มีอำนาจลงนามแทนบริษัทได้แก่
  พันจ่าอากาศเอกกรวิชญ์ เกริกชญานนท์ หรือ นายฐิตผล แผนดี
  ลงลายมือชื่อและประทับตราบริษัทและมีโครงสร้างผู้ถือหุ้นรายใหญ่คือ พันจ่าอากาศเอกกรวิชญ์
  เกริกชญานนท์ นายวิชัย สุขวิรัตน์ นายฐิตผล แผนดี นายแสวง บุญญาสุวัฒน์ และรายย่อยอื่น ๆ
  ถือหุ้นในสัดส่วนร้อยละ 40.00 ร้อยละ 40.00 ร้อยละ 14.86 ร้อยละ 5.00 และร้อยละ
  0.14 ตามลำดับ

  ปี 2550 - ในเดือนกรกฎาคม 2550 ได้จัดตั้งบริษัทย่อย 3 บริษัท ดังนี้

  1) บริษัท คอนติเนนตัล ออยล์ จำกัด มีทุนจดทะเบียน 100,000 บาท มีมูลค่าที่ตราไว้หุ้นละ
  100 บาท ดำเนินธุรกิจขายส่งน้ำมันเชื้อเพลิง โดยบริษัทถือหุ้นร้อยละ 99.30

  2) บริษัท ปิโตรแพลเนต จำกัด มีทุนจดทะเบียน 100,000 บาท มีมูลค่าที่ตราไว้หุ้นละ 100
  บาท ดำเนินธุรกิจขายส่งน้ำมันเชื้อเพลิง โดยบริษัทถือหุ้นร้อยละ 99.30

  3) บริษัท สหพาณิชย์ปิโตรเลียม จำกัด มีทุนจดทะเบียน 100,000 บาท มีมูลค่าที่ตราไว้หุ้นละ
  100 บาท ดำเนินธุรกิจขายส่งน้ำมันเชื้อเพลิง โดยบริษัทถือหุ้นร้อยละ 99.30

  - ในเดือนกันยายน 2550 ผู้ถือหุ้นเดิมของบริษัท ซันเทคปาล์มออยล์ จำกัด
  ได้ขายหุ้นทั้งหมดให้แก่กลุ่มผู้ถือหุ้นชุดปัจจุบัน ได้แก่ นายสมโภชน์ อาหุนัย นายวุฒิเลิศ
  เจียรนิลกุลชัย และนายสุวิชา พานิชผล (ปัจจุบัน นายสุวิชา พานิชผล
  ได้ลาออกจากการเป็นกรรมการ และกรรมการผู้จัดการบริษัทแล้ว โดยมีผลตั้งแต่วันที่ 31 มีนาคม
  2555 เป็นต้นไป โดยยังเป็นผู้ถือหุ้นของบริษัทในสัดส่วนร้อยละ 4.65
  ของทุนที่ชำระแล้วของบริษัท ณ วันที่ 25 กรกฎาคม 2555) ตามสัญญาการขายหุ้นลงวันที่ 8
  สิงหาคม 2550 ซึ่งทำให้โครงสร้างผู้ถือหุ้นและคณะกรรมการบริษัทเปลี่ยนไปทั้งหมด ทั้งนี้
  ผู้ถือหุ้นเดิมของบริษัท ซันเทคปาล์มออยล์ จำกัด
  ไม่ได้เป็นบุคคลที่มีความเกี่ยวข้องกันกับผู้ถือหุ้นชุดปัจจุบันของบริษัท

  ปี 2551 - บริษัทได้เพิ่มทุนจดทะเบียนจากเดิม 50,000,000 บาท (ประกอบด้วยหุ้นสามัญ
  500,000 หุ้น มูลค่าที่ตราไว้หุ้นละ 100 บาท) เป็น 250,000,000 บาท
  (ประกอบด้วยหุ้นสามัญ 2,500,000 หุ้น มูลค่าที่ตราไว้หุ้นละ 100 บาท)
  โดยออกหุ้นสามัญเพิ่มทุนจำนวน 2,000,000 หุ้น มูลค่าที่ตราไว้หุ้นละ 100 บาท
  จึงทำให้บริษัทมีทุนจดทะเบียน ชำระเต็มมูลค่าเท่ากับ 250,000,000 บาท
  แบ่งเป็นหุ้นสามัญจำนวน 2,500,000 หุ้น มูลค่าที่ตราไว้หุ้นละ 100 บาท
  โดยให้สิทธิผู้ถือหุ้นเดิมในอัตราส่วน 1 หุ้นเดิม ต่อ 4 หุ้นใหม่ ทั้งนี้
  เงินที่ได้จากการเพิ่มทุนในครั้งนี้จะใช้สำหรับการขยายการดำเนินธุรกิจของบริษัทและใช้เป็นเงินทุนหมุนเวียนภายในบริษัท

  - วันที่ 12 มีนาคม 2551
  ที่ประชุมวิสามัญผู้ถือหุ้นมีมติให้บริษัทดำเนินการแปรสภาพเป็นบริษัทมหาชนจำกัด
  เพื่อเตรียมนำหุ้นสามัญของบริษัทเข้าจดทะเบียนในตลาดหลักทรัพย์ เอ็ม เอ ไอ (mai)
  และมีมติให้เปลี่ยนชื่อบริษัท เป็น บริษัท พลังงานบริสุทธิ์ จำกัด (มหาชน)
  และเพื่อความคล่องตัวในการกระจายหุ้นและเพิ่มสภาพคล่องแก่หุ้นของบริษัท
  จึงมีมติเปลี่ยนแปลงมูลค่าหุ้นที่ตราไว้จาก 100.00 บาท เป็น 0.10 บาท
  และมีมติเพิ่มทุนจดทะเบียนของบริษัทอีกจำนวน 49,000,000 บาท
  โดยการออกหุ้นสามัญเพิ่มทุนจำนวน 490,000,000 หุ้น มูลค่าที่ตราไว้หุ้นละ 0.10 บาท
  เพื่อเสนอขายให้แก่ประชาชนเป็นครั้งแรก (IPO) ทำให้บริษัทมีทุนจดทะเบียนเท่ากับ
  299,000,000 บาท แบ่งเป็นหุ้นสามัญจำนวน 2,990,000,000 หุ้น มูลค่าที่ตราไว้หุ้นละ 0.10
  บาท โดยมีทุนจดทะเบียนชำระแล้วเท่ากับ 250.00 ล้านบาท

  - วันที่ 27 มีนาคม 2551 บริษัทได้ดำเนินการจดทะเบียนแปรสภาพเป็นบริษัทมหาชนจำกัด
  และเปลี่ยนชื่อบริษัท เป็น บริษัท พลังงานบริสุทธิ์ จำกัด (มหาชน) (Energy Absolute
  Public Company Limited)

  ปี 2552 - ที่ประชุมคณะกรรมการบริษัท และที่ประชุมผู้ถือหุ้น
  มีมติให้เปลี่ยนแปลงวัตถุประสงค์ในการออกหุ้นเพิ่มทุนที่มีมติไว้เมื่อปี 2551
  โดยเปลี่ยนแปลงจากการเสนอขายให้แก่ประชาชน จำนวน 490,000,000 หุ้น
  เป็นการเสนอขายให้แก่บุคคลในวงจำกัด โดยได้มีมติลดทุนจดทะเบียนบริษัทจาก 299,000,000
  บาท เป็น 250,000,000 บาท
  โดยวิธีตัดหุ้นจดทะเบียนที่จำหน่ายไม่ได้หรือที่ยังมิได้นำออกจำหน่าย
  และมีมติเพิ่มทุนจดทะเบียนของบริษัทจาก 250,000,000 บาท เป็น 360,000,000 บาท
  มูลค่าหุ้นที่ตราไว้หุ้นละ 0.10 บาท โดยมีการจัดสรรหุ้นสามัญเพิ่มทุน ดังนี้

-   เพื่อเสนอขายต่อประชาชนเป็นครั้งแรก (IPO) จำนวน 55,000,000 บาท
    หรือคิดเป็นจำนวนหุ้น 550,000,000 หุ้น และ

-   เพื่อเสนอขายต่อบุคคลในวงจำกัด จำนวน 55,000,000 บาท หรือคิดเป็นจำนวนหุ้น
    550,000,000 หุ้น
    เพื่อใช้เป็นเงินทุนในโครงการลงทุนผลิตและจำหน่ายกระแสไฟฟ้าในอนาคตและเป็นเงินทุนหมุนเวียนของบริษัท
    ซึ่งประกอบด้วย

-   การเสนอขายต่อบุคคลในวงจำกัด จำนวน 50,000,000 บาท หรือคิดเป็นจำนวนหุ้น
    500,000,000 หุ้น ในราคาหุ้นละ 1.00 บาท

-   การเสนอขายต่อผู้บริหารบริษัทจำนวน 5,000,000 บาท หรือคิดเป็นจำนวนหุ้น 50,000,000
    หุ้น ในราคาหุ้นละ 0.10 บาท

  ปี 2553 - ที่ประชุมผู้ถือหุ้น
  มีมติให้ดำเนินการขายหุ้นเพิ่มทุนส่วนที่ยังไม่ได้รับการจัดสรรในส่วนของการเสนอขายต่อบุคคลในวงจำกัด
  ตามที่เคยเสนอขายจากมติที่ประชุมผู้ถือหุ้นเมื่อปี 2552 จำนวน 550,000,000 หุ้น
  โดยในขณะนั้นมีการจองซื้อหุ้นสามัญเพิ่มทุนแล้วจำนวน 293,800,000 หุ้น โดยผลการจัดสรรหุ้น
  แบ่งออกเป็น การเสนอขายในราคา 0.10 บาท จำนวน 50,000,000 หุ้น และราคา 1.00
  บาท จำนวน 243,800,000 หุ้น ทำให้บริษัทมีทุนจดทะเบียนชำระแล้วเปลี่ยนแปลงจาก
  250,000,000 บาท เป็น 279,380,000 บาท
  คงเหลือหุ้นสามัญเพิ่มทุนที่ยังไม่ได้รับการจัดสรรเป็นจำนวน 256,200,000 หุ้น ทั้งนี้
  เนื่องจากบริษัทกำลังอยู่ระหว่างดำเนินการลงทุนในโครงการโรงไฟฟ้าพลังงานแสงอาทิตย์
  ซึ่งจำเป็นต้องใช้เงินทุนหมุนเวียนเพื่อให้โครงการดำเนินไปโดย
  ไม่เกิดปัญหาสภาพคล่องทางการเงิน
  บริษัทจึงได้เสนอเงื่อนไขการเสนอขายหุ้นสามัญเพิ่มทุนส่วนที่ยังไม่ได้รับการจัดสรร ดังนี้

-   การเสนอขายต่อผู้ถือหุ้นเดิม ในราคาหุ้นละ 1.00 บาท

-   การเสนอขายต่อผู้ถือหุ้นใหม่ ในราคาหุ้นละ 1.20 บาท

  ทั้งนี้ ในกรณีที่ผู้ถือหุ้นเดิมซื้อหุ้นสามัญเพิ่มทุนในราคาหุ้นละ 1.00 บาท จะมีการห้ามขายหุ้น
  (Silent Period) ที่ได้จากการจองซื้อในครั้งนี้ เป็นระยะเวลา 6 เดือน

  ปี 2554 -
  ที่ประชุมผู้ถือหุ้นได้มีมติอนุมัติการจัดสรรหุ้นสามัญเพิ่มทุนที่เหลือจากการจองซื้อตามมติที่ประชุมผู้ถือหุ้นเมื่อปี
  2553 ซึ่งได้ครบกำหนดระยะเวลา 1 ปี
  โดยให้ดำเนินการขายหุ้นสามัญเพิ่มทุนส่วนที่ยังไม่ได้รับการจัดสรรทั้งหมดจำนวน 256,200,000
  หุ้น ต่อไปอีกเป็นระยะเวลา 1 ปีหลังจากวันที่ประชุมผู้ถือหุ้นครั้งนี้
  โดยกำหนดราคาขายขั้นต่ำในราคาหุ้นละ 1.20 บาท โดยในเดือนมิถุนายน 2554
  บริษัทได้ดำเนินการขายหุ้นดังกล่าวให้กับผู้ถือหุ้นเดิมและผู้ถือหุ้นใหม่ ในราคาหุ้นละ 1.50 บาท
  รวมเป็นเงิน 384,300,000 บาท และได้จดทะเบียนเพิ่มทุนกับกระทรวงพาณิชย์
  ส่งผลให้บริษัทมีทุนจดทะเบียนที่ชำระแล้วเท่ากับ 305,000,000 บาท

  ปี 2555 - ที่ประชุมผู้ถือหุ้น มีมติอนุมัติการลดทุนจดทะเบียนบริษัทจาก 360,000,000 บาท เป็น
  305,000,000 บาท มูลค่าที่ตราไว้หุ้นละ 0.10 บาท
  โดยวิธีตัดหุ้นจดทะเบียนที่จำหน่ายไม่ได้หรือที่ยังมิได้นำออกจำหน่าย
  และมีมติการเพิ่มทุนจดทะเบียนบริษัทจาก 305,000,000 บาท เป็น 373,000,000 บาท
  โดยการออกหุ้นสามัญใหม่จำนวน 680,000,000 หุ้น มูลค่าที่ตราไว้หุ้นละ 0.10 บาท
  โดยจัดสรรหุ้นสามัญเพิ่มทุน ดังนี้

-   เพื่อเสนอขายให้แก่ประชาชนครั้งแรก (Initial Public Offering : IPO) จำนวน
    560,000,000 หุ้น

-   เพื่อเสนอขายให้แก่ผู้ถือหุ้นเดิมตามสัดส่วน (Rights Offering : RO) จำนวน
    120,000,000 หุ้น ในราคาหุ้นละ 1.50 บาท

  ต่อมาบริษัทได้ดำเนินการจดทะเบียนเพิ่มทุนในส่วนที่เสนอขายให้แก่ผู้ถือหุ้นเดิมตามสัดส่วน
  (Rights Offering) จำนวน 120,000,000 หุ้น เรียบร้อยแล้ว
  ส่งผลให้ทุนจดทะเบียนชำระแล้วของบริษัท เพิ่มจาก 305,000,000 บาท เป็น 317,000,000
  บาท

-   ที่ประชุมคณะกรรมการบริษัท มีมติอนุมัติการเลิกกิจการของ 3 บริษัทย่อย ได้แก่ 1) บริษัท
    สหพาณิชย์ ปิโตรเลียม จำกัด 2) บริษัท คอนติเนนตัล ออยล์ จำกัด และ 3) บริษัท
    ปิโตรแพลเนต จำกัด
    เนื่องจากปัจจุบันบริษัทดังกล่าวไม่มีการดำเนินธุรกิจและไม่มีการทำธุรกรรมแล้ว
    โดยที่ประชุมคณะกรรมการบริษัทของบริษัท สหพาณิชย์ ปิโตรเลียม จำกัด บริษัท คอนติเนนตัล
    ออยล์ จำกัด และ บริษัท ปิโตรแพลเนต จำกัด ได้มีมติอนุมัติให้ดำเนินการเลิกบริษัท
    นอกจากนี้ที่ประชุมผู้ถือหุ้นของทั้ง 3 บริษัท ได้มีมติอนุมัติการเลิกบริษัทโดยมีผลตั้งแต่วันที่ 19
    กันยายน 2555 เป็นต้นไป รวมถึงแต่งตั้งผู้ชำระบัญชี
    และผู้สอบบัญชีในการจัดทำงบการเงินในการชำระบัญชี

    2.  พัฒนาการที่สำคัญด้านธุรกิจไบโอดีเซล

  ปี 2551 - บริษัทได้รับการส่งเสริมการลงทุนจากคณะกรรมการส่งเสริมการลงทุน (BOI)
  ในกิจการผลิต กลีเซอรีนบริสุทธิ์ ร้อยละ 99.50 ขนาดกำลังการผลิต 6,000 ตันต่อปี
  (ต่อมาได้รับการสนับสนุนที่ขนาดกำลังการผลิต 24,000 ตันต่อปี)
  โดยได้รับสิทธิประโยชน์ในการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการรวมกันไม่เกินร้อยละ
  100.00 ของเงินลงทุน ไม่รวมค่าที่ดินและทุนหมุนเวียน มีกำหนดเวลา 8 ปี
  นับแต่วันที่เริ่มมีรายได้จากการประกอบกิจการ
  และหลังจากนั้นจะได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ
  50 ของอัตราปกติเป็นเวลาอีก 5 ปี
  โดยบริษัทเริ่มมีรายได้จากการประกอบกิจการดังกล่าวตั้งแต่วันที่ 13 พฤษภาคม 2553

  - ต่อมาบริษัทได้รับการส่งเสริมการลงทุนจากคณะกรรมการส่งเสริมการลงทุน (BOI)
  ในกิจการผลิตไบโอดีเซล ขนาดกำลังการผลิต 120,000,000 ลิตรต่อปี
  (ต่อมาได้รับการสนับสนุนที่ขนาดกำลังการผลิต 240,000,000 ลิตรต่อปี)
  โดยได้รับสิทธิประโยชน์ในการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการเป็นระยะเวลา
  8 ปี นับแต่วันที่เริ่มมีรายได้จากการประกอบกิจการ
  และหลังจากนั้นจะได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ
  50 ของอัตราปกติเป็นเวลาอีก 5 ปี
  โดยบริษัทเริ่มมีรายได้จากการประกอบกิจการดังกล่าวตั้งแต่วันที่ 6 มีนาคม 2552

  ปี 2552 - บริษัทก่อสร้างโรงงานผลิตไบโอดีเซลแห่งใหม่แล้วเสร็จ
  ทำให้บริษัทมีขนาดกำลังการผลิต ไบโอดีเซล (B100) เท่ากับ 400,000 ลิตรต่อวัน
  และก่อสร้างโรงงานผลิตกลีเซอรีนบริสุทธิ์ ขนาดกำลังการผลิต 20 ตันต่อวัน

  - วันที่ 14 ตุลาคม 2552 บริษัทได้รับอนุญาตเป็นผู้ค้าน้ำมันตามมาตรา 7
  แห่งพระราชบัญญัติการค้าน้ำมันเชื้อเพลิง พ.ศ. 2543 จากกระทรวงพลังงาน

  ปี 2553 - บริษัทขยายกำลังการผลิตเพิ่มเติม โดยการก่อสร้างส่วนขยายโรงงานผลิตไบโอดีเซล
  ส่งผลให้บริษัทมีกำลังการผลิตไบโอดีเซลเป็น 800,000 ลิตรต่อวัน
  เพิ่มขึ้นจากกำลังการผลิตเดิมที่ 400,000 ลิตรต่อวัน
  และขยายกำลังการผลิตกลีเซอรีนบริสุทธิ์เป็น 80 ตันต่อวัน เพิ่มขึ้นจากกำลังการผลิตเดิมที่ 20
  ตันต่อวัน
  รวมถึงสร้างหอกลั่นในการนำเมทานอลที่เหลือใช้จากการผลิตกลับมาใช้ในกระบวนการผลิตได้ใหม่

-   บริษัทได้พัฒนากระบวนการผลิตโดยการนำกรดไขมันปาล์ม (Palm Fatty Acid
    Distillate: PFAD) มาเป็นวัตถุดิบตั้งต้นเพิ่มเติม นอกเหนือจาก สเตียรีน (Stearine)
    น้ำมันปาล์มดิบ (CPO) และ น้ำมันปาล์มกึ่งบริสุทธิ์ (RBD) ในการผลิตน้ำมันไบโอดีเซล
    (B100) ของบริษัทได้ โดยมีกำลังการผลิต ของ PFAD Esterification เท่ากับ 20
    ตันต่อวัน (หรือคิดเป็น 20,000 ลิตรต่อวัน)

  ปี 2554 - บริษัทได้รับการส่งเสริมการลงทุนจากคณะกรรมการส่งเสริมการลงทุน (BOI)
  ในกิจการผลิตน้ำมันปาล์มกึ่งบริสุทธิ์ (RBD) ขนาดกำลังการผลิต 158,075 ตันต่อปี
  โดยได้รับสิทธิประโยชน์ในการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการรวมกันไม่เกินร้อยละ
  100 ของเงินลงทุน ไม่รวมค่าที่ดินและทุนหมุนเวียน มีกำหนดเวลา 8 ปี
  นับแต่วันที่เริ่มมีรายได้จากการประกอบกิจการ
  และหลังจากนั้นจะได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ
  50 ของอัตราปกติเป็นเวลาอีก 5 ปี ทั้งนี้
  ปัจจุบันบริษัทไม่มีรายได้จากกิจการผลิตน้ำมันปาล์มกึ่งบริสุทธิ์ตามสิทธิประโยชน์ทางภาษีดังกล่าวข้างต้น
  เนื่องจากแม้ปัจจุบันบริษัทจะเริ่มมีการกลั่นน้ำมันปาล์มดิบกึ่งบริสุทธิ์ (RBD) แล้ว
  แต่บริษัทไม่ได้มีการจำหน่าย RBD ให้กับคนนอกเนื่องจาก RBD
  ถูกใช้เป็นวัตถุดิบในการผลิตไบโอดีเซลของบริษัท จึงทำให้ไม่สามารถขอใช้สิทธิทางภาษีจาก BOI
  ได้

  - บริษัทได้รับการส่งเสริมการลงทุนจากคณะกรรมการส่งเสริมการลงทุน (BOI) ในกิจการผลิต
  กลีเซอรีนบริสุทธิ์ ร้อยละ 99.5 ขนาดกำลังการผลิต 124,800 ตันต่อปี
  โดยได้รับสิทธิประโยชน์ในการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการรวมกันไม่เกินร้อยละ
  100 ของเงินลงทุน ไม่รวมค่าที่ดินและทุนหมุนเวียน มีกำหนดเวลา 8 ปี
  นับแต่วันที่เริ่มมีรายได้จากการประกอบกิจการ
  และหลังจากนั้นจะได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ
  50 ของอัตราปกติเป็นเวลาอีก 5 ปี ทั้งนี้
  ปัจจุบันบริษัทยังไม่มีรายได้จากกิจการกลีเซอรีนบริสุทธิ์ตามสิทธิประโยชน์ทางภาษีดังกล่าวข้างต้นเนื่องจากอยู่ระหว่างการทดสอบระบบเพื่อเตรียมเริ่มดำเนินงานเชิงพาณิชย์

  - บริษัทเริ่มการก่อสร้างหอกลั่นน้ำมันปาล์มดิบ เพื่อเพิ่มกำลังการผลิตอีก 600,000 ลิตรต่อวัน
  รวมเป็นกำลังการผลิตทั้งสิ้น 800,000 ลิตรต่อวัน และสร้างโรงกลั่นกลีเซอรีนบริสุทธิ์เพิ่มอีก 80
  ตันต่อวัน เพื่อเพิ่มประสิทธิภาพของการกลั่นกลีเซอรีนให้มีอัตราผลผลิต (Yield) ที่ดีขึ้น
  รวมถึงขยายกำลังการผลิตของระบบ Esterification ในกระบวนการผลิตไบโอดีเซลอีก 40
  ตันต่อวัน เป็น 80 ตันต่อวัน
  โดยบริษัทได้เริ่มดำเนินงานเชิงพาณิชย์ในส่วนของหอกลั่นน้ำมันปาล์มดิบและระบบ
  Esterification ในกระบวนการผลิตไบโอดีเซลแล้วในเดือนกันยายน 2555
  และในส่วนของโรงกลั่นกลีเซอรีนบริสุทธิ์อยู่ระหว่างการทดสอบระบบเพื่อเตรียมเริ่มดำเนินงานเชิงพาณิชย์ต่อไป

  ปี 2555 - บริษัทได้รับการรับรองมาตรฐานการผลิตน้ำมันปาล์มอย่างยั่งยืน (Roundtable on
  Sustainable Palm Oil : RSPO) เป็นรายที่สองของประเทศไทย
  ซึ่งเป็นการรับรองมาตรฐานโดย PT.TÜV NORD INDONESIA
  ซึ่งเป็นบริษัทที่ให้บริการการรับรองมาตรฐานสากล ทั้งนี้ RSPO
  มีจุดประสงค์เพื่อสนับสนุนการผลิตน้ำมันปาล์มอย่างยั่งยืน
  โดยครอบคลุมถึงการบริหารจัดการและดำเนินงานด้านกฎหมาย ความเป็นไปได้ด้านเศรษฐกิจ
  ความเหมาะสมกับสิ่งแวดล้อม และความเป็นประโยชน์ต่อสังคม โดยอยู่ภายใต้กรอบ RSPO
  ระดับสากล

-   บริษัทได้รับการรับรองระบบบริหารงานคุณภาพ ISO 9001 : 2008 (Quality
    Management Systems) จาก URS Thailand (United Registrar of Systems
    (Thailand) Ltd. )

    2.  พัฒนาการที่สำคัญด้านธุรกิจจำหน่ายก๊าซปิโตรเลียมเหลว
        (ปัจจุบันบริษัทไม่มีรายได้จากการดำเนิธุรกิจนี้แล้ว)

  ปี 2553 - ที่ประชุมคณะกรรมการบริษัท มีมติอนุมัติการดำเนินธุรกิจจำหน่ายก๊าซปิโตรเลียมเหลว
  (LPG) นอกเหนือจากธุรกิจผลิตและจำหน่ายไบโอดีเซล (B100) น้ำมันดีเซลหมุนเร็ว
  กลีเซอรีนบริสุทธิ์ และวัตถุดิบและผลิตภัณฑ์พลอยได้
  โดยเจาะกลุ่มลูกค้าสถานีบริการและโรงงานอุตสาหกรรม
  เนื่องจากเล็งเห็นช่องทางในธุรกิจจำหน่ายก๊าซปิโตรเลียมเหลว
  เนื่องจากการที่บริษัทเป็นผู้ค้าน้ำมันตามมาตรา 7 นั้น
  สามารถจะดำเนินธุรกิจจำหน่ายก๊าซปิโตรเลียมเหลวได้
  โดยบริษัทจะทดลองการดำเนินธุรกิจโดยเช่าใช้พื้นที่ถังก๊าซปิโตรเลียมเหลวและมอบหมายการเก็บถังสำรองก๊าซปิโตรเลียมเหลวตามหลักเกณฑ์ของภาครัฐแทนการลงทุนถังก๊าซปิโตรเลียมเหลวและสถานที่เก็บก๊าซปิโตรเลียมเหลวเอง
  รวมถึงว่าจ้างบริษัทขนส่งเข้ามารับผิดชอบเรื่องการจัดส่งสินค้าแทนการลงทุนในรถขนส่งเอง ทั้งนี้
  บริษัทจะพิจารณาผลประกอบการของธุรกิจก๊าซปิโตรเลียมเหลวเป็นระยะเวลา 1 ปี
  แล้วจึงจะประเมินความเสี่ยงเพื่อศึกษาความเป็นไปได้ในการลงทุนและดำเนินการสร้างถังเพื่อเก็บสำรองก๊าซปิโตรเลียมเหลวเองในระยะยาว
  โดยนโยบายของบริษัท
  คือจะดำเนินการนำเงินลงทุนไปลงทุนในธุรกิจก๊าซปิโตรเลียมเหลวได้ก็ต่อเมื่อนำกำไรที่ได้จากการจำหน่ายก๊าซปิโตรเลียมเหลวไปลงทุนต่อเท่านั้น

  ปี 2555 - ที่ประชุมคณะกรรมการบริษัท
  มีมติอนุมัติการเลิกดำเนินกิจการขายผลิตภัณฑ์ก๊าซปิโตรเลียมเหลวภายในสิ้นเดือนเมษายน 2555
  เนื่องจากกำไรที่ได้จากการประกอบธุรกิจจำหน่ายก๊าซปิโตรเลียมของบริษัทค่อนข้างน้อย
  และเพื่อให้บริษัทมุ่งเน้นการจำหน่ายผลิตภัณฑ์หลักเป็นสำคัญ
  นอกจากนี้ที่ประชุมคณะกรรมการบริษัทยังมีมติอนุมัตินโยบายการจัดตั้งบริษัทย่อยเพื่อรับโอนสิทธิสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทยสำหรับโครงการลงทุนผลิตพลังงานไฟฟ้าจากแสงอาทิตย์และพลังงานลม
  เพื่อให้เกิดความคล่องตัวในการทำงาน และจำกัดความเสียหายของบริษัทในแต่ละโครงการ
  โดยให้บริษัทถือหุ้นในบริษัทย่อยดังกล่าวในแต่ละบริษัทในสัดส่วนร้อยละ 100

3.  พัฒนาการที่สำคัญด้านธุรกิจโรงไฟฟ้าพลังงานแสงอาทิตย์

  ปี 2552 -
  ที่ประชุมคณะกรรมการบริษัทได้มีมติเห็นชอบอนุมัติโครงการลงทุนผลิตกระแสไฟฟ้าจากพลัง- งาน
  แสงอาทิตย์ ขนาด 270 เมกะวัตต์ โดยแบ่งออกเป็น 3 โครงการ
  ขนาดกำลังการผลิตโครงการละ 90 เมกะวัตต์ โดยมีที่ตั้งโครงการอยู่ในจังหวัดนครสวรรค์
  จังหวัดลำปาง และจังหวัดพิษณุโลก ตามลำดับ

  ปี 2554 - บริษัทเริ่มขยายธุรกิจไปยังธุรกิจผลิตและจำหน่ายกระแสไฟฟ้าจากพลังงานแสงอาทิตย์
  โดยเมื่อเดือนพฤษภาคม 2554 บริษัทได้ดำเนินการเข้าซื้อหุ้นสามัญในบริษัท สุรชัย (1997)
  จำกัด จาก ผู้ถือหุ้นเดิม ในสัดส่วนร้อยละ 75.00 ของทุนจดทะเบียนบริษัทดังกล่าว
  ในราคาหุ้นละ 5,583.33 บาท คิดเป็นจำนวนเงินรวม 50.25 ล้านบาท
  (ประกอบด้วยเงินลงทุนจำนวน 50.00 ล้านบาท
  และค่าใช้จ่ายที่เกี่ยวข้องโดยตรงกับการซื้อเงินลงทุนจำนวนประมาณ 0.25 ล้านบาท)
  โดยที่ผู้ซื้อและผู้ขายไม่เป็นบุคคลที่มีความเกี่ยวข้องกัน ทั้งนี้ การที่บริษัทเข้าลงทุนซื้อหุ้นสามัญใน
  บริษัท สุรชัย (1997) จำกัด
  เพื่อดำเนินธุรกิจผลิตและจำหน่ายกระแสไฟฟ้าจากพลังงานแสงอาทิตย์ เนื่องจากเดิม บริษัท
  สุรชัย (1997) จำกัด
  เป็นคู่สัญญาโดยตรงในการขายไฟฟ้าที่ผลิตได้จากโครงการโรงไฟฟ้าพลังงานแสงอาทิตย์
  ขนาดกำลังการผลิต 8 เมกะวัตต์ ในจังหวัดลพบุรี กับการไฟฟ้าส่วนภูมิภาค (กฟภ.)
  โดยโครงการนี้จะได้รับส่วนเพิ่มราคารับซื้อไฟฟ้า (Adder) สำหรับผู้ผลิตไฟฟ้าขนาดเล็กมาก
  (VSPP) จากพลังงานหมุนเวียน ในอัตรา 8 บาทต่อกิโลวัตต์-ชั่วโมง มีระยะเวลาสนับสนุน 10
  ปี นับจากวันเริ่มต้นซื้อขายไฟฟ้า (Commercial Operation Date : COD) โดยเมื่อวันที่ 1
  มีนาคม 2554 (ก่อนวันที่บริษัทดำเนินการเข้าซื้อหุ้นสามัญในบริษัท สุรชัย (1997) จำกัด) บริษัท
  สุรชัย (1997) จำกัด ได้โอนสิทธิในสัญญาซื้อขายไฟฟ้าดังกล่าว ให้แก่ บริษัท สุรชัย (1997)
  โซล่าร์ จำกัด ภายใต้เงื่อนไขการเป็นบริษัทในเครือ ตามประมวลรัษฎากร มาตรา 39(3)
  กล่าวคือ บริษัท สุรชัย (1997) จำกัด สามารถโอนสิทธิในสัญญาซื้อขายไฟฟ้าให้แก่ บริษัท สุรชัย
  (1997) โซล่าร์ จำกัด ได้ เนื่องจากถือหุ้นเกินกว่าร้อยละ 50.00 ของทุนของบริษัท สุรชัย
  (1997) โซล่าร์ จำกัด ทั้งนี้
  บริษัทเห็นว่าโครงการโรงไฟฟ้าพลังงานแสงอาทิตย์ดังกล่าวจะช่วยสร้างผลตอบแทนที่มั่นคงในระยะยาวและกระจายความเสี่ยงทางธุรกิจของบริษัทอีกทางหนึ่ง

  โดยข้อมูลของบริษัท สุรชัย (1997) จำกัด และบริษัทย่อย
  ก่อนและหลังที่บริษัทดำเนินการซื้อหุ้นสามัญเป็นดังนี้

+-------------------+--------------------------------------------------+
| ข้อมูลบริษัท สุรชัย     |                                                  |
| (1997) จำกัด       |                                                  |
| ก่อนดำ             |                                                  |
| เนินการเข้าซื้อหุ้นสามัญ |                                                  |
+===================+==================================================+
| ทุนจดทะเบียน /      | ทุนจดทะเบียน 12.00 ล้านบาท (มูลค่าที่ตราไว้หุ้นละ 1,000    |
|                   | บาท) โดยมีทุนจดทะเบียนชำระแล้วเท่ากับ 12.00 ล้านบาท     |
| ทุนที่ชำระแล้ว        |                                                  |
+-------------------+--------------------------------------------------+
| ลักษณะการดำเนินธุรกิจ | ให้บริการรับเหมาก่อสร้าง                              |
|                   | และจำหน่ายวัสดุก่อสร้างและเครื่องใช้สำนักงาน              |
+-------------------+--------------------------------------------------+
| วันที่จัดตั้งบริษัท       | 24 กุมภาพันธ์ 2540                                  |
+-------------------+--------------------------------------------------+
| รายชื่อกรรมการ      | 1) นายสุรชัย งามสกุลรุ่งโรจน์                          |
+-------------------+--------------------------------------------------+
| รายชื่อผู้ถือหุ้น        | 1) นายสุรชัย งามสกุลรุ่งโรจน์ สัดส่วนร้อยละ 98.33         |
|                   |                                                  |
|                   | 2) นายไพศาล ไร่ทะ สัดส่วนร้อยละ 0.83                 |
|                   |                                                  |
|                   | 3) นายผัด ไร่ทะ สัดส่วนร้อยละ 0.83                    |
+-------------------+--------------------------------------------------+

+-------------------+--------------------------------------------------+
| ข้อมูลบริษัท สุรชัย     |                                                  |
| (1997) โซล่าร์ จำกัด |                                                  |
| ซึ่ง                |                                                  |
| เป็นบริษัทย่อยของบริษัท |                                                  |
| สุรชัย (1997) จำกัด  |                                                  |
|                   |                                                  |
| ก่อนดำ             |                                                  |
| เนินการเข้าซื้อหุ้นสามัญ |                                                  |
+-------------------+--------------------------------------------------+
| ทุนจดทะเบียน /      | ทุนจดทะเบียน 1.00 ล้านบาท (มูลค่าที่ตราไว้หุ้นละ 1,000     |
|                   | บาท) โดยมีทุนจดทะเบียนชำระแล้วเท่ากับ 1.00 ล้านบาท      |
| ทุนที่ชำระแล้ว        |                                                  |
+-------------------+--------------------------------------------------+
| ลักษณะการดำเนินธุรกิจ | ประกอบธุรกิจผลิตและจำหน่ายกระแสไฟฟ้า                  |
+-------------------+--------------------------------------------------+
| วันที่จัดตั้งบริษัท       | 1 ธันวาคม 2553                                    |
+-------------------+--------------------------------------------------+
| รายชื่อกรรมการ      | 1) นายสุรชัย งามสกุลรุ่งโรจน์                          |
+-------------------+--------------------------------------------------+
| รายชื่อผู้ถือหุ้น        | 1) บริษัท สุรชัย (1997) จำกัด สัดส่วนร้อยละ 51.00        |
|                   |                                                  |
|                   | 2) นายสุรชัย งามสกุลรุ่งโรจน์ สัดส่วนร้อยละ 29.00         |
|                   |                                                  |
|                   | 3) นางสาววารุณี สกุลพิทยาธร สัดส่วนร้อยละ 10.00         |
|                   |                                                  |
|                   | 4) นายสันติ งามสกุลรุ่งโรจน์ สัดส่วนร้อยละ 10.00          |
+-------------------+--------------------------------------------------+

  โครงสร้างการถือหุ้น ก่อนดำเนินการเข้าซื้อหุ้นสามัญในบริษัท สุรชัย (1997) จำกัด[]

+-------------------+--------------------------------------------------+
| ข้อมูลบริษัท สุรชัย     |                                                  |
| (1997) จำกัด       |                                                  |
| หลังดำ             |                                                  |
| เนินการเข้าซื้อหุ้นสามัญ |                                                  |
+===================+==================================================+
| ทุนจดทะเบียน /      | ทุนจดทะเบียน 12.00 ล้านบาท (มูลค่าที่ตราไว้หุ้นละ 1,000    |
|                   | บาท) โดยมีทุนจดทะเบียนชำระแล้วเท่ากับ 12.00 ล้านบาท     |
| ทุนที่ชำระแล้ว        |                                                  |
+-------------------+--------------------------------------------------+
| รายชื่อกรรมการ      | 1) นายสุรชัย งามสกุลรุ่งโรจน์                          |
|                   |                                                  |
|                   | 2) นายสมโภชน์ อาหุนัย                               |
|                   |                                                  |
|                   | 3) นายสุวิชา พานิชผล*                               |
+-------------------+--------------------------------------------------+
| รายชื่อผู้ถือหุ้น (ณ วันที่ | 1) บริษัท พลังงานบริสุทธิ์ จำกัด (มหาชน) สัดส่วนร้อยละ      |
| 6 พฤษภาคม 2554)   | 75.00                                            |
|                   |                                                  |
|                   | 2) นายสุรชัย งามสกุลรุ่งโรจน์ สัดส่วนร้อยละ 23.33         |
|                   |                                                  |
|                   | 3) นายผัด ไร่ทะ สัดส่วนร้อยละ 0.83                    |
|                   |                                                  |
|                   | 4) นายไพศาล ไร่ทะ สัดส่วนร้อยละ 0.83                 |
+-------------------+--------------------------------------------------+

  หมายเหตุ : * ปัจจุบันนายสุวิชา พานิชผล ได้ลาออกจากกรรมการบริษัท สุรชัย (1997) จำกัด
  แล้ว และเปลี่ยนแปลงกรรมการเป็น นายอมร ทรัพย์ทวีกุล

+-------------------+--------------------------------------------------+
| ข้อมูลบริษัท สุรชัย     |                                                  |
| (1997) โซล่าร์ จำกัด |                                                  |
| หลังดำ             |                                                  |
| เนินการเข้าซื้อหุ้นสามัญ |                                                  |
+===================+==================================================+
| ทุนจดทะเบียน /      | ทุนจดทะเบียน 1.00 ล้านบาท (มูลค่าที่ตราไว้หุ้นละ 1,000     |
|                   | บาท) โดยมีทุนจดทะเบียนชำระแล้วเท่ากับ 1.00 ล้านบาท      |
| ทุนที่ชำระแล้ว        |                                                  |
+-------------------+--------------------------------------------------+
| รายชื่อกรรมการ      | 1) นายสุรชัย งามสกุลรุ่งโรจน์                          |
|                   |                                                  |
|                   | 2) นายสมโภชน์ อาหุนัย                               |
|                   |                                                  |
|                   | 3) นายสุวิชา พานิชผล^(*)                            |
|                   |                                                  |
|                   | 4) นายวุฒิเลิศ เจียรนิลกุลชัย                           |
+-------------------+--------------------------------------------------+
| รายชื่อผู้ถือหุ้น (ณ วันที่ | 1) บริษัท สุรชัย (1997) จำกัด สัดส่วนร้อยละ 80.00        |
| 21 กรกฎาคม 2554)  |                                                  |
|                   | 2) นางสาววารุณี สกุลพิทยาธร สัดส่วนร้อยละ 10.00         |
|                   |                                                  |
|                   | 3) นายสันติ งามสกุลรุ่งโรจน์ สัดส่วนร้อยละ 10.00          |
+-------------------+--------------------------------------------------+
| รายชื่อผู้ถือหุ้น (ณ วันที่ | 1) บริษัท สุรชัย (1997) จำกัด สัดส่วนร้อยละ 99.80        |
| 10 ตุลาคม 2554)    |                                                  |
|                   | 2) นายสมโภชน์ อาหุนัย สัดส่วนร้อยละ 0.10               |
|                   |                                                  |
|                   | 3) นายสุวิชา พานิชผล สัดส่วนร้อยละ 0.10                |
+-------------------+--------------------------------------------------+

  หมายเหตุ : * ปัจจุบันนายสุวิชา พานิชผล ได้ลาออกจากกรรมการบริษัท สุรชัย (1997) จำกัด
  แล้ว และเปลี่ยนแปลงกรรมการเป็น นายอมร ทรัพย์ทวีกุล

  โครงสร้างการถือหุ้น หลังดำเนินการเข้าซื้อหุ้นสามัญในบริษัท สุรชัย (1997) จำกัด

  (ณ วันที่ 21 กรกฎาคม 2554)

  []

  โครงสร้างการถือหุ้น หลังดำเนินการเข้าซื้อหุ้นสามัญในบริษัท สุรชัย (1997) จำกัด

  (ณ วันที่ 10 ตุลาคม 2554)

  []

  ต่อมาภายหลังการเข้าซื้อหุ้นสามัญของบริษัท สุรชัย (1997) จำกัด บริษัท พลังงานบริสุทธิ์ จำกัด
  (มหาชน) ได้จัดตั้ง บริษัท อีเอ โซล่า จำกัด ขึ้น โดยมีทุนจดทะเบียนเริ่มแรก 100,000 บาท
  มีมูลค่าที่ตราไว้หุ้นละ 100 บาท ประกอบด้วยหุ้นสามัญชนิดระบุชื่อจำนวน 490 หุ้น และ
  หุ้นบุริมสิทธิชนิดระบุชื่อจำนวน 510 หุ้น (โดยหุ้นบุริมสิทธิ 10 หุ้น มีสิทธิออกเสียงได้ 1 คะแนน)
  เพื่อดำเนินธุรกิจผลิตและจำหน่ายกระแสไฟฟ้าจากพลังงานแสงอาทิตย์ ขนาดกำลังการผลิต 8
  เมกะวัตต์ จังหวัดลพบุรี โดยบริษัท สุรชัย (1997) โซล่าร์ จำกัด ถือหุ้นในสัดส่วนร้อยละ
  51.00 และบริษัท พลังงานบริสุทธิ์ จำกัด (มหาชน) ถือหุ้นในสัดส่วนร้อยละ 48.70 ของ
  ทุนจดทะเบียนของบริษัท อีเอ โซล่า จำกัด

  ต่อมาที่ประชุมผู้ถือหุ้นของบริษัท อีเอ โซล่า จำกัด ซึ่งเป็นบริษัทย่อยของบริษัท
  ได้มีมติเพิ่มทุนจดทะเบียนของบริษัท อีเอ โซล่า จำกัด
  เพื่อลงทุนในโครงการก่อสร้างโรงไฟฟ้าพลังงานแสงอาทิตย์ ขนาด 8 เมกะวัตต์ จังหวัดลพบุรี
  โดยเป็นการเสนอขายให้แก่ผู้ถือหุ้นเดิมตามสิทธิ (Rights Offering)
  ทั้งนี้หากผู้ถือหุ้นเดิมรายใดไม่ประสงค์จะใช้สิทธิ
  ผู้ถือหุ้นรายอื่นสามารถใช้สิทธิจองซื้อหุ้นส่วนที่เหลือได้ ซึ่งการออกหุ้นเพิ่มทุนครั้งนี้จำนวน
  1,999,000 หุ้น มูลค่าที่ตราไว้หุ้นละ 100 บาท คิดเป็นจำนวน 199,900,000 บาท
  ประกอบด้วย หุ้นสามัญจำนวน 979,510 หุ้น และหุ้นบุริมสิทธิจำนวน 1,019,490 หุ้น
  จึงทำให้บริษัทมีทุนจดทะเบียนและทุนที่ชำระแล้วเท่ากับ 200,000,000 บาท ประกอบด้วย
  หุ้นสามัญจำนวน 980,000 หุ้น และหุ้นบุริมสิทธิจำนวน 1,020,000 หุ้น
  โดยภายหลังการเพิ่มทุนใน บริษัท อีเอ โซล่า จำกัด ส่งผลให้บริษัท สุรชัย (1997) โซล่าร์
  จำกัด ถือหุ้นในสัดส่วนร้อยละ 51.00 (ตามการพิจารณาโครงสร้างผู้ถือหุ้นของ กฟภ.
  ในเงื่อนไขการเป็นบริษัทในเครือเดียวกัน ตามประมวลรัษฎากร มาตรา 39(3) เพื่อให้บริษัท
  สุรชัย (1997) โซล่าร์ จำกัด สามารถโอนสิทธิในสัญญาซื้อขายไฟฟ้าให้แก่บริษัท อีเอ โซล่า
  จำกัด ได้ บริษัท พลังงานบริสุทธิ์ จำกัด (มหาชน) ถือหุ้นในสัดส่วนร้อยละ 34.30
  และนายสุรชัย งามสกุลรุ่งโรจน์ ถือหุ้นในสัดส่วนร้อยละ 14.70 ของทุนจดทะเบียนบริษัท อีเอ
  โซล่า จำกัด

  ต่อมา บริษัท อีเอ โซล่า จำกัด
  ได้รับโอนสิทธิและหน้าที่ตามสัญญาซื้อขายไฟฟ้าให้กับการไฟฟ้าส่วนภูมิภาค (กฟภ.)
  ขนาดกำลังการผลิต 8 เมกะวัตต์ ในจังหวัดลพบุรี ต่อจากบริษัท สุรชัย (1997) โซล่าร์ จำกัด
  ภายใต้เงื่อนไขการเป็นบริษัทในเครือของบริษัท สุรชัย (1997) โซล่าร์ จำกัด
  ตามประมวลรัษฎากร มาตรา 39(3) และการไฟฟ้าส่วนภูมิภาค (กฟภ.)
  ยินยอมในการรับโอนดังกล่าวแล้ว

  ทั้งนี้ จากโครงสร้างการถือหุ้นและกรรมการทั้งหมด จะเห็นได้ว่า บริษัท สุรชัย (1997) จำกัด
  บริษัท สุรชัย (1997) โซล่าร์ จำกัด และ บริษัท อีเอ โซล่า จำกัด
  ล้วนเป็นบริษัทในเครือและอยู่ภายใต้การควบคุมของบริษัท พลังงานบริสุทธิ์ จำกัด (มหาชน)

  - เดือนพฤศจิกายน 2554 บริษัทได้เข้าทำสัญญาซื้อขายไฟฟ้า (PPA)
  กับการไฟฟ้าฝ่ายผลิตแห่งประเทศไทย (กฟผ.)
  เพื่อขายกระแสไฟฟ้าที่ผลิตได้ทั้งหมดจากโครงการโรงไฟฟ้าพลังงานแสงอาทิตย์ อำเภอตาคลี
  จังหวัดนครสวรรค์ ขนาดกำลังการผลิต 90 เมกะวัตต์ ให้แก่การไฟฟ้าฝ่ายผลิตแห่งประเทศไทย
  (กฟผ.) โดยกำหนดวันเริ่มต้นซื้อขายไฟฟ้าที่ระบุในสัญญาซื้อขายไฟฟ้า (Commercial
  Operation Date : COD) คือ ภายในวันที่ 1 ธันวาคม 2556
  และได้เข้าทำสัญญาซื้อขายไฟฟ้า (PPA) กับการไฟฟ้าฝ่ายผลิตแห่งประเทศไทย (กฟผ.)
  เพื่อขายกระแสไฟฟ้าที่ผลิตได้ทั้งหมดจากโครงการโรงไฟฟ้าพลังงานแสงอาทิตย์ อำเภอเมือง
  จังหวัดลำปาง ขนาดกำลังการผลิต 90 เมกะวัตต์ ให้แก่การไฟฟ้าฝ่ายผลิตแห่งประเทศไทย
  (กฟผ.) โดยกำหนดวันเริ่มต้นซื้อขายไฟฟ้าที่ระบุในสัญญาซื้อขายไฟฟ้า (Commercial
  Operation Date : COD) คือ ภายในวันที่ 1 ธันวาคม 2557

  - วันที่ 17 พฤศจิกายน 2554
  บริษัทได้รับการส่งเสริมการลงทุนจากคณะกรรมการส่งเสริมการลงทุน (BOI)
  ในกิจการผลิตไฟฟ้าจากพลังงานแสงอาทิตย์ จังหวัดลพบุรี ขนาดกำลังการผลิต 8 เมกะวัตต์
  โดยได้รับสิทธิประโยชน์ในการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการเป็นระยะเวลา
  8 ปี นับแต่วันที่เริ่มมีรายได้จากการประกอบกิจการ และ หลังจากนั้น
  จะได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50
  ของอัตราปกติเป็นเวลาอีก 5 ปี

  ปี 2555 - เมื่อเดือนกรกฎาคม ที่ประชุมคณะกรรมการบริษัท มีมติอนุมัติในเรื่องดังต่อไปนี้

  - อนุมัติการซื้อหุ้นเพิ่มเติมจากกลุ่มของนายสุรชัย งามสกุลรุ่งโรจน์ ที่ถือหุ้นอยู่ในบริษัท สุรชัย
  (1997) จำกัด และบริษัท อีเอ โซล่า จำกัด ซึ่งเป็นบริษัทย่อยของบริษัท
  โดยโครงสร้างปัจจุบันคือ

  - บริษัท สุรชัย (1997) จำกัด : บริษัทถือหุ้นในสัดส่วนร้อยละ 75.00 และอีกร้อยละ 25.00
  ถือหุ้นโดยกลุ่มของนายสุรชัย งามสกุลรุ่งโรจน์

  - บริษัท อีเอ โซล่า จำกัด : บริษัทถือหุ้นในสัดส่วนร้อยละ 34.30 บริษัท สุรชัย (1997)
  โซล่าร์ จำกัด ถือหุ้นในสัดส่วนร้อยละ 51.00 และอีกร้อยละ 14.70 ถือหุ้นโดยนายสุรชัย
  งามสกุลรุ่งโรจน์

  - อนุมัติการลงทุนเข้าซื้อหุ้นสามัญใน บริษัท เอ็นเนอร์จี โซลูชั่น เมเนจเมนท์ จำกัด (ESM)
  โดยที่ผู้ซื้อและผู้ขายไม่เป็นบุคคลที่มีความเกี่ยวข้องกัน เพื่อดำเนินธุรกิจออกแบบ
  ก่อสร้างและดูแลรักษาโรงไฟฟ้าพลังงานแสงอาทิตย์ (Solar Farm)
  โดยบริษัทดังกล่าวจัดตั้งเมื่อวันที่ 21 มิถุนายน 2555 มีทุนจดทะเบียนทั้งสิ้น 10,000,000 บาท
  มูลค่าที่ตราไว้หุ้นละ 100 บาท เรียกชำระแล้วหุ้นละ 25 บาท หรือคิดเป็นจำนวนเงิน
  2,500,000 บาท โดยบริษัทได้ดำเนินการลงทุนเข้าซื้อหุ้นสามัญใน ESM เมื่อวันที่ 24 กรกฎาคม
  2555 ทั้งนี้ เพื่อให้บริษัทมีบุคลากรที่มีประสบการณ์
  ความเชี่ยวชาญในด้านการโยธาและการติดตั้งโรงไฟฟ้าพลังงานแสงอาทิตย์
  เมื่อรวมกับบุคลากรที่มีอยู่ของบริษัทจะทำให้องค์กรมีประสิทธิภาพการทำงานที่ดีขึ้น
  และทำให้สามารถบริหารต้นทุนการก่อสร้างและค่าใช้จ่ายในการบำรุงรักษาโรงไฟฟ้าได้ดีขึ้นในอนาคต
  โดยที่ประชุมคณะกรรมการบริษัทมีมติให้เข้าซื้อกิจการดังกล่าวที่ราคาพาร์
  เฉพาะส่วนทุนจดทะเบียนที่ชำระแล้ว และดำเนินการโอนบุคลากรด้าน EPC (Engineering
  Procurement and Construction) มาอยู่ที่บริษัทแห่งนี้
  รวมถึงอนุมัติให้มีการจัดสรรหุ้นของบริษัทดังกล่าวจำนวนร้อยละ 49.00
  ให้กับทีมงานฝ่ายโครงการโรงไฟฟ้าพลังงานแสงอาทิตย์ของบริษัทในราคาพาร์
  โดยจะขายเป็นจำนวน 1 ใน 3
  ของหุ้นที่จัดสรรให้กับทีมงานดังกล่าวเมื่อโครงการโรงไฟฟ้าพลังงานแสงอาทิตย์ขนาดกำลังการผลิต
  90 เมกะวัตต์แต่ละโครงการของบริษัทเสร็จสิ้นแล้ว
  (โครงการสามารถจำหน่ายกระแสไฟฟ้าเชิงพาณิชย์ (COD) ได้)
  โดยในการจัดสรรหุ้นแต่ละครั้งจะต้องดำเนินการขออนุมัติจากทางคณะกรรมการบริษัททุกครั้ง ทั้งนี้
  ทีมงานที่มีสิทธิได้รับการจัดสรรหุ้นดังกล่าว ได้แก่ 1) นายสุพล ฉันทปัญญารัตน์ 2) นายกิตติทัศน์
  ทัศนาวิวัฒน์ 3) นายคงศักดิ์ เจริญผล 4) นายนันทศักดิ์ ศักดิ์โฆษิต และ 5) บริษัท ซอยล์กรีต
  เทคโนโลยี จำกัด ทั้งนี้หากในอนาคตบริษัทจะมีการออกหุ้นเพิ่มทุนของ ESM
  ทางบริษัทจะปฏิบัติให้ถูกต้องตามข้อบังคับหรือประกาศที่เกี่ยวข้องของสำนักงานคณะ-กรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย อาทิ
  เกณฑ์การได้มาหรือจำหน่ายไปซึ่งทรัพย์สินของบริษัทจดทะเบียนหรือบริษัทย่อย
  รายการเกี่ยวโยงกัน เป็นต้น

  สำหรับข้อมูลของบริษัท เอ็นเนอร์จี โซลูชั่น เมเนจเมนท์ จำกัด
  ก่อนและหลังที่บริษัทดำเนินการซื้อหุ้นสามัญได้ ดังนี้

+-------------------+--------------------------------------------------+
| ข้อมูลบริษัท เอ็นเนอร์จี |                                                  |
| โซลูชั่น เมเนจเมนท์   |                                                  |
| จำกัด              |                                                  |
| ก่อนดำ             |                                                  |
| เนินการเข้าซื้อหุ้นสามัญ |                                                  |
+===================+==================================================+
| ทุนจดทะเบียน /      | ทุนจดทะเบียน 10,000,000 บาท มูลค่าที่ตราไว้หุ้นละ 100 บาท |
|                   | เรียกชำระแล้ว 2,500,000 บาท (เรียกชำระแล้วหุ้นละ 25    |
| ทุนที่ชำระแล้ว        | บาท)                                             |
+-------------------+--------------------------------------------------+
| ลักษณะการดำเนินธุรกิจ | ออกแบบ ก่อสร้างและดูแลรักษาโรงไฟฟ้าพลังงานแสงอาทิตย์     |
+-------------------+--------------------------------------------------+
| วันที่จัดตั้งบริษัท       | 21 มิถุนายน 2555                                   |
+-------------------+--------------------------------------------------+
| รายชื่อกรรมการ      | 1) นายอนุชา บุรัญชัย                                 |
|                   |                                                  |
|                   | 2) นายเตชา หอมศิริกมล                              |
|                   |                                                  |
|                   | 3) นายกิติทัศน์ ทัศนาวิวัฒน์                             |
+-------------------+--------------------------------------------------+
| รายชื่อผู้ถือหุ้น        | 1) นายอนุชา บุรัญชัย ในสัดส่วนร้อยละ 40.00              |
|                   |                                                  |
| (ณ 15 พฤษภาคม     | 2) นายเตชา หอมศิริกมล ในสัดส่วนร้อยละ 40.00           |
| 2555)             |                                                  |
|                   | 3) นายกิติทัศน์ ทัศนาวิวัฒน์ ในสัดส่วนร้อยละ 20.00          |
+-------------------+--------------------------------------------------+

+-------------------+--------------------------------------------------+
| ข้อมูลบริษัท เอ็นเนอร์จี |                                                  |
| โซลูชั่น เมเนจเมนท์   |                                                  |
| จำกัด              |                                                  |
| หลังดำ             |                                                  |
| เนินการเข้าซื้อหุ้นสามัญ |                                                  |
+-------------------+--------------------------------------------------+
| ทุนจดทะเบียน /      | ทุนจดทะเบียน 10,000,000 บาท มูลค่าที่ตราไว้หุ้นละ 100 บาท |
|                   | เรียกชำระแล้ว 2,500,000 บาท (เรียกชำระแล้วหุ้นละ 25    |
| ทุนที่ชำระแล้ว        | บาท)^(/1)                                        |
+-------------------+--------------------------------------------------+
| ลักษณะการดำเนินธุรกิจ | ออกแบบ ก่อสร้างและดูแลรักษาโรงไฟฟ้าพลังงานแสงอาทิตย์     |
+-------------------+--------------------------------------------------+
| วันที่จัดตั้งบริษัท       | 21 มิถุนายน 2555                                   |
+-------------------+--------------------------------------------------+
| รายชื่อกรรมการ      | 1) นายกิติทัศน์ ทัศนาวิวัฒน์                             |
|                   |                                                  |
|                   | 2) นายสมโภชน์ อาหุนัย                               |
|                   |                                                  |
|                   | 3) นายอมร ทรัพย์ทวีกุล                               |
+-------------------+--------------------------------------------------+
| รายชื่อผู้ถือหุ้น        | 1) บริษัท พลังงานบริสุทธิ์ จำกัด (มหาชน) ในสัดส่วนร้อยละ    |
|                   | 99.995                                           |
| (ณ วันที่ 24 กรกฎาคม |                                                  |
| 2555)             | 2) นายกิติทัศน์ ทัศนาวิวัฒน์ ในสัดส่วนร้อยละ 0.001          |
|                   |                                                  |
|                   | 3) นายสุพล ฉันทปัญญารัตน์ ในสัดส่วนร้อยละ 0.001          |
|                   |                                                  |
|                   | 4) นายคงศักดิ์ เจริญผล ในสัดส่วนร้อยละ 0.001            |
|                   |                                                  |
|                   | 5) นายนันทณศักดิ์ ศักดิ์โฆษิต ในสัดส่วนร้อยละ 0.001         |
|                   |                                                  |
|                   | 6) บริษัท ซอยล์กรีต เทคโนโลยี จำกัด ในสัดส่วนร้อยละ 0.001 |
+-------------------+--------------------------------------------------+

  หมายเหตุ : เมื่อวันที่ 7 กันยายน 2555 ESM ได้เรียกชำระค่าหุ้นส่วนที่เหลือเต็มจำนวน
  ส่งผลให้ปัจจุบัน ESM มีทุนจดทะเบียนและทุนที่ชำระแล้วจำนวน 10.00 ล้านบาท
  และบริษัทถือหุ้นในสัดส่วนร้อยละ 99.995

  - เมื่อเดือนสิงหาคม บริษัทได้ดำเนินการเข้าซื้อหุ้นสามัญเพิ่มเติมจากกลุ่มของนายสุรชัย
  งามสกุลรุ่งโรจน์ ตามที่ได้รับอนุมัติจากที่ประชุมคณะกรรมการบริษัท เมื่อเดือนกรกฎาคม
  โดยเข้าซื้อหุ้นจากกลุ่มของนายสุรชัย งามสกุลรุ่งโรจน์ ที่ถือหุ้นสามัญในบริษัท สุรชัย (1997)
  จำกัด ในสัดส่วนร้อยละ 23.33 ของทุนจดทะเบียนของบริษัท สุรชัย (1997) จำกัด
  และในสัดส่วนร้อยละ 14.70 ของทุนจดทะเบียนบริษัท อีเอ โซล่า จำกัด
  ส่งผลให้ปัจจุบันบริษัทมีโครงสร้างการถือหุ้น ดังนี้

  แผนภาพโครงสร้างการถือหุ้นในปัจจุบัน

  []

  สรุปข้อมูลบริษัท สุรชัย (1997) จำกัด บริษัท สุรชัย (1997) โซล่าร์ จำกัด และ

  บริษัท อีเอ โซล่า จำกัด ในปัจจุบัน

+------------------+---------------------------------------------------+
| ข้อมูลบริษัท สุรชัย    |                                                   |
| (1997) จำกัด      |                                                   |
| ในปัจจุบัน          |                                                   |
+------------------+---------------------------------------------------+
| ทุนจดทะเบียน /     | ทุนจดทะเบียน 12.00 ล้านบาท (มูลค่าที่ตราไว้หุ้นละ 1,000     |
|                  | บาท) โดยมีทุนจดทะเบียนชำระแล้วเท่ากับ 12.00 ล้านบาท      |
| ทุนที่ชำระแล้ว       |                                                   |
+------------------+---------------------------------------------------+
| ล                | ประกอบธุรกิจผลิตและจำหน่ายกระแสไฟฟ้า                   |
| ักษณะการดำเนินธุรกิจ |                                                   |
+------------------+---------------------------------------------------+
| รายชื่อกรรมการ     | 1) นายสมโภชน์ อาหุนัย                                |
|                  |                                                   |
| (ณ วันที่ 3 กันยายน  | 2) นายอมร ทรัพย์ทวีกุล                                |
| 2555)            |                                                   |
|                  | 3) นายวุฒิเลิศ เจียรนิลกุลชัย                            |
+------------------+---------------------------------------------------+
| รายชื่อผู้ถือหุ้น       | 1) บริษัท พลังงานบริสุทธิ์ จำกัด (มหาชน) สัดส่วนร้อยละ 98.33 |
|                  |                                                   |
| (ณ วันที่ 20 สิงหาคม | 2) นายสมโภชน์ อาหุนัย สัดส่วนร้อยละ 0.83                |
| 2555)            |                                                   |
|                  | 3) นายอมร ทรัพย์ทวีกุล สัดส่วนร้อยละ 0.83                |
+------------------+---------------------------------------------------+

+------------------+---------------------------------------------------+
| ข้อมูลบริษัท สุรชัย    |                                                   |
| (1997) โซล่าร์     |                                                   |
| จำกัด ในปัจจุบัน     |                                                   |
+==================+===================================================+
| ทุนจดทะเบียน /     | ทุนจดทะเบียน 1.00 ล้านบาท (มูลค่าที่ตราไว้หุ้นละ 1,000 บาท) |
|                  | โดยมีทุนจดทะเบียนชำระแล้วเท่ากับ 1.00 ล้านบาท            |
| ทุนที่ชำระแล้ว       |                                                   |
+------------------+---------------------------------------------------+
| ล                | ประกอบธุรกิจผลิตและจำหน่ายกระแสไฟฟ้า                   |
| ักษณะการดำเนินธุรกิจ |                                                   |
+------------------+---------------------------------------------------+
| รายชื่อกรรมการ     | 1) นายสมโภชน์ อาหุนัย                                |
|                  |                                                   |
| (ณ วันที่ 3 กันยายน  | 2) นายวุฒิเลิศ เจียรนิลกุลชัย                            |
| 2555)            |                                                   |
|                  | 3) นายอมร ทรัพย์ทวีกุล                                |
+------------------+---------------------------------------------------+
| รายชื่อผู้ถือหุ้น       | 1) บริษัท สุรชัย (1997) จำกัด สัดส่วนร้อยละ 99.80         |
|                  |                                                   |
| (ณ วันที่ 21        | 2) นายสมโภชน์ อาหุนัย สัดส่วนร้อยละ 0.10                |
| พฤษภาคม 2555)    |                                                   |
|                  | 3) นายวุฒิเลิศ เจียรนิลกุลชัย สัดส่วนร้อยละ 0.10            |
+------------------+---------------------------------------------------+

+------------------+---------------------------------------------------+
| ข้อมูลบริษัท อีเอ     |                                                   |
| โซล่า จำกัด        |                                                   |
| ในปัจจุบัน          |                                                   |
+==================+===================================================+
| ทุนจดทะเบียน /     | ทุนจดทะเบียน 200.00 ล้านบาท (มูลค่าที่ตราไว้หุ้นละ 100 บาท) |
|                  | โดยมีทุนจดทะเบียนชำระแล้วเท่ากับ 200.00 ล้านบาท          |
| ทุนที่ชำระแล้ว       |                                                   |
+------------------+---------------------------------------------------+
| รายชื่อกรรมการ     | 1) นายสมโภชน์ อาหุนัย                                |
|                  |                                                   |
| (ณ วันที่ 3 กันยายน  | 2) นายอมร ทรัพย์ทวีกุล                                |
| 2555)            |                                                   |
|                  | 3) นายวุฒิเลิศ เจียรนิลกุลชัย                            |
+------------------+---------------------------------------------------+
| รายชื่อผู้ถือหุ้น       | 1) บริษัท สุรชัย (1997) โซล่าร์ จำกัด สัดส่วนร้อยละ 51.00   |
|                  |                                                   |
| (ณ วันที่ 20 สิงหาคม | (มีสิทธิออกเสียงคิดเป็นสัดส่วนร้อยละ 9.43)                 |
| 2555)            |                                                   |
|                  | 2) บริษัท พลังงานบริสุทธิ์ จำกัด (มหาชน) สัดส่วนร้อยละ 49.00 |
|                  |                                                   |
|                  | (มีสิทธิออกเสียงคิดเป็นสัดส่วนร้อยละ 90.57)                |
|                  |                                                   |
|                  | 3) นายสมโภชน์ อาหุนัยสัดส่วนร้อยละ 0.0001               |
|                  |                                                   |
|                  | (มีสิทธิออกเสียงคิดเป็นสัดส่วนร้อยละ 0.0001)               |
+------------------+---------------------------------------------------+

-   เมื่อเดือนสิงหาคม บริษัทได้จัดตั้ง บริษัท อีเอ โซล่า นครสวรรค์ จำกัด
    ขึ้นเพื่อดำเนินธุรกิจผลิตและจำหน่ายกระแสไฟฟ้าจากพลังงานแสงอาทิตย์ ขนาดกำลังการผลิต
    90 เมกะวัตต์ ในจังหวัดนครสวรรค์ ด้วยทุนจดทะเบียนและทุนที่ชำระแล้วเท่ากับ 1,000,000
    บาท โดยบริษัทถือหุ้นในสัดส่วนร้อยละ 99.99 ทั้งนี้
    ปัจจุบันบริษัทอยู่ระหว่างการดำเนินการโอนสิทธิในสัญญาซื้อขายไฟฟ้าเพื่อขายกระแสไฟฟ้าที่ผลิตได้ทั้งหมดจากโครงการให้กับการไฟฟ้าฝ่ายผลิตแห่งประเทศไทย
    (กฟผ.) ให้แก่ บริษัท อีเอ โซล่า นครสวรรค์ จำกัด ภายใต้เงื่อนไขการเป็นบริษัทในเครือ
    ตามประมวลรัษฎากร มาตรา 39(3) กล่าวคือ
    บริษัทสามารถโอนสิทธิในสัญญาซื้อขายไฟฟ้าให้แก่ บริษัท อีเอ โซล่า นครสวรรค์ จำกัด ได้
    เนื่องจากถือหุ้นเกินกว่าร้อยละ 50.00 ของทุนของบริษัท อีเอ โซล่า นครสวรรค์ จำกัด

  ต่อมา เมื่อเดือนกันยายน ที่ประชุมผู้ถือหุ้นของ บริษัท อีเอ โซล่า นครสวรรค์ จำกัด
  ได้มีมติให้เพิ่มทุนจดทะเบียนของ บริษัท อีเอ โซล่า นครสวรรค์ จำกัด อีกจำนวน 19,000,000
  บาท ส่งผลให้บริษัทมีทุนจดทะเบียนที่ชำระแล้วเท่ากับ 20,000,000 บาท

  ต่อมาในเดือนมกราคม 2556 ที่ประชุมผู้ถือหุ้นของ บริษัท อีเอ โซล่า นครสวรรค์ จำกัด
  ได้มีมติให้เพิ่มทุนจดทะเบียนของ บริษัท อีเอ โซล่า นครสวรรค์ จำกัด จาก 20 ล้านบาท เป็น
  1,690 ล้านบาท

1.  ภาพรวมการประกอบธุรกิจของบริษัท

บริษัท พลังงานบริสุทธิ์ จำกัด (มหาชน) มีโครงสร้างการประกอบธุรกิจ โดยมีบริษัทย่อยจำนวน 5
บริษัท ดังแสดงในโครงสร้างการถือหุ้น ดังต่อไปนี้

โครงสร้างการประกอบธุรกิจ บริษัท พลังงานบริสุทธิ์ จำกัด (มหาชน)

หมายเหตุ ; ปัจจุบันบริษัท คอนติเนนตัล ออยล์ จำกัด บริษัท ปิโตรแพลเนต จำกัด และบริษัท
สหพาณิชย์ ปิโตรเลียม จำกัด ซึ่งเป็นบริษัทย่อยของบริษัท ได้เลิกบริษัทแล้วเมื่อวันที่ 19 กันยายน
2555 และอยู่ระหว่างการชำระบัญชี
เนื่องจากบริษัทดังกล่าวไม่มีการดำเนินธุรกิจและไม่มีการทำธุรกรรมแล้ว ทั้งนี้การเลิกกิจการของทั้ง
3 บริษัทดังกล่าวไม่ส่งผลกระทบต่อฐานะทางการเงินและผลการดำเนินงานของบริษัทแต่อย่างใด

  บริษัทย่อย

1.  บริษัท สุรชัย (1997) จำกัด

  จัดตั้งขึ้นเมื่อวันที่ 24 กุมภาพันธ์ 2540 ปัจจุบันมีทุนจดทะเบียนและทุนที่ชำระแล้วเท่ากับ
  12,000,000 บาท มูลค่าที่ตราไว้หุ้นละ 1,000 บาท ประกอบธุรกิจเดิมคือ
  ให้บริการรับเหมาก่อสร้างและจำหน่ายวัสดุก่อสร้างและเครื่องใช้สำนักงาน ต่อมาเมื่อวันที่ 20
  มกราคม 2553 บริษัท สุรชัย (1997) จำกัด
  ได้เข้าทำสัญญาซื้อขายไฟฟ้าให้กับการไฟฟ้าส่วนภูมิภาค (กฟภ.) ขนาดกำลังการผลิต 8
  เมกะวัตต์ ในจังหวัดลพบุรี และเมื่อวันที่ 6 พฤษภาคม 2554
  บริษัทจึงได้เข้าซื้อหุ้นสามัญของบริษัท สุรชัย (1997) จำกัด ในสัดส่วนร้อยละ 75.00
  ของทุนจดทะเบียนของบริษัท สุรชัย (1997) จำกัด เนื่องจากในขณะนั้นบริษัท สุรชัย (1997)
  จำกัด เป็นผู้ถือหุ้นใหญ่ในบริษัท สุรชัย (1997) โซล่าร์ จำกัด
  ซึ่งประกอบธุรกิจผลิตและจำหน่ายกระแสไฟฟ้าจากพลังงานแสงอาทิตย์ ในสัดส่วนร้อยละ 80.00
  และต่อมาบริษัท สุรชัย (1997) จำกัด ซึ่งเป็นบริษัทย่อยของบริษัทแล้ว
  ได้เพิ่มสัดส่วนการถือหุ้นในบริษัท สุรชัย (1997) โซล่าร์ จำกัด เป็นร้อยละ 99.80 โดยบริษัท
  สุรชัย (1997) โซล่าร์ จำกัด เป็นผู้รับโอนสิทธิในสัญญาซื้อขายไฟฟ้าให้กับการไฟฟ้าส่วนภูมิภาค
  (กฟภ.) ขนาด 8 เมกะวัตต์ มาจากบริษัท สุรชัย (1997) จำกัด
  ภายใต้เงื่อนไขการเป็นบริษัทในเครือของบริษัท สุรชัย (1997) จำกัด ตามประมวลรัษฎากร
  มาตรา 39(3)

  ทั้งนี้ เมื่อวันที่ 20 สิงหาคม 2555 บริษัทได้ดำเนินการซื้อหุ้นเพิ่มเติมจากกลุ่มของนายสุรชัย
  งามสกุล-รุ่งโรจน์ ที่ถือหุ้นอยู่ในบริษัท สุรชัย (1997) จำกัด ในสัดส่วนร้อยละ 23.33
  ส่งผลให้ในปัจจุบันบริษัทถือหุ้นในบริษัท สุรชัย (1997) จำกัด ในสัดส่วนร้อยละ 98.33
  และปัจจุบัน บริษัท สุรชัย (1997) จำกัด
  ดำเนินธุรกิจผลิตและจำหน่ายกระแสไฟฟ้าจากพลังงานแสงอาทิตย์เพียงอย่างเดียว

2.  บริษัท สุรชัย (1997) โซล่าร์ จำกัด

  จัดตั้งขึ้นเมื่อวันที่ 1 ธันวาคม 2553 มีทุนจดทะเบียนและทุนที่ชำระแล้วเท่ากับ 1,000,000 บาท
  มูลค่าที่ตราไว้หุ้นละ 1,000 บาท
  เพื่อประกอบธุรกิจผลิตและจำหน่ายกระแสไฟฟ้าจากพลังงานแสงอาทิตย์ โดยเมื่อวันที่ 1 มีนาคม
  2554 บริษัท สุรชัย (1997) โซล่าร์ จำกัด
  ได้รับโอนสิทธิในสัญญาซื้อขายไฟฟ้าให้กับการไฟฟ้าส่วนภูมิภาค (กฟภ.) ขนาด 8 เมกะวัตต์
  มาจาก บริษัท สุรชัย (1997) จำกัด ภายใต้เงื่อนไขการเป็นบริษัทในเครือของบริษัท สุรชัย
  (1997) จำกัด ตามประมวลรัษฎากร มาตรา 39(3) ทั้งนี้ ปัจจุบัน บริษัท สุรชัย (1997)
  จำกัด ถือหุ้นใน บริษัท สุรชัย (1997) โซล่าร์ จำกัด ในสัดส่วนร้อยละ 99.80

3.  บริษัท อีเอ โซล่า จำกัด

  จัดตั้งขึ้นเมื่อวันที่ 27 พฤษภาคม 2554 โดยมีทุนจดทะเบียนเริ่มแรก 100,000 บาท
  มูลค่าที่ตราไว้หุ้นละ 100 บาท ประกอบด้วยหุ้นสามัญชนิดระบุชื่อจำนวน 490 หุ้น และ
  หุ้นบุริมสิทธิชนิดระบุชื่อจำนวน 510 หุ้น (โดยหุ้นบุริมสิทธิ 10 หุ้น มีสิทธิออกเสียงได้ 1 คะแนน)
  เพื่อประกอบธุรกิจผลิตและจำหน่ายกระแสไฟฟ้า ต่อมาที่ประชุมสามัญผู้ถือหุ้นครั้งที่ 1/2554
  ของบริษัท อีเอ โซล่า จำกัด เมื่อวันที่ 7 กรกฎาคม 2554 ได้มีมติอนุมัติการเพิ่มทุนจดทะเบียน
  บริษัท อีเอ โซล่า จำกัด จำนวน 199,900,000 บาท มูลค่าที่ตราหุ้นละ 100 บาท
  หรือคิดเป็นจำนวน 1,999,000 หุ้น ประกอบด้วย หุ้นสามัญจำนวน 979,510 หุ้น
  และหุ้นบุริมสิทธิจำนวน 1,019,490 หุ้น ส่งผลให้บริษัทมีทุนจดทะเบียนและทุนที่ชำระแล้วทั้งสิ้น
  200,000,000 บาท เพื่อลงทุนในโครงการก่อสร้างโรงไฟฟ้าพลังงานแสงอาทิตย์ ขนาด 8
  เมกะวัตต์ จังหวัดลพบุรี และเมื่อวันที่ 26 กรกฎาคม 2554 บริษัท อีเอ โซล่า จำกัด
  ได้รับโอนสิทธิในสัญญาซื้อขายไฟฟ้าให้กับการไฟฟ้าส่วนภูมิภาค (กฟภ.) ขนาด 8 เมกะวัตต์
  ต่อจากบริษัท สุรชัย (1997) โซล่าร์ จำกัด ตามประมวลรัษฎากร มาตรา 39(3)
  และการไฟฟ้าส่วนภูมิภาค (กฟภ.) ได้ยินยอมในการโอนดังกล่าวแล้ว ทั้งนี้ ทาง กฟภ.
  สงวนสิทธิในการยกเลิกสัญญาซื้อขายไฟฟ้ากับ บริษัท อีเอ โซล่า จำกัด หากปรากฏว่า บริษัท
  อีเอ โซล่า จำกัด พ้นสภาพการเป็นบริษัทในเครือของ บริษัท สุรชัย (1997) โซล่าร์ จำกัด
  ตามเงื่อนไขประมวลรัษฎากรดังกล่าว โดยในปัจจุบันบริษัท สุรชัย (1997) โซล่าร์ จำกัด
  ถือหุ้นในบริษัท อีเอ โซล่า จำกัด ในสัดส่วนร้อยละ 51.00 บริษัท พลังงานบริสุทธิ์ จำกัด
  (มหาชน) ถือหุ้นในสัดส่วนร้อยละ 34.30 และนายสุรชัย งามสกุลรุ่งโรจน์
  ถือหุ้นในสัดส่วนร้อยละ 14.70

  ทั้งนี้ เมื่อวันที่ 20 สิงหาคม 2555 บริษัทได้ซื้อหุ้นเพิ่มเติมจากกลุ่มของนายสุรชัย
  งามสกุลรุ่งโรจน์ ที่ถือหุ้นอยู่ในสัดส่วนร้อยละ 14.70
  ส่งผลให้ในปัจจุบันบริษัทถือหุ้นทางตรงในบริษัท อีเอ โซล่า จำกัด ในสัดส่วนร้อยละ 49.00
  และถือหุ้นทางอ้อมผ่านบริษัท สุรชัย (1997) โซล่าร์ จำกัด ในสัดส่วนร้อยละ 51.00

4.  บริษัท อีเอ โซล่า นครสวรรค์ จำกัด

  จัดตั้งขึ้นเมื่อวันที่ 24 สิงหาคม 2555 มีทุนจดทะเบียนและทุนที่ชำระแล้วเริ่มแรกเท่ากับ
  1,000,000 บาท ต่อมาเมื่อวันที่ 27 กันยายน 2555
  ได้เพิ่มทุนจดทะเบียนและทุนที่ชำระแล้วเป็น 20,000,000 บาท ประกอบด้วยหุ้นสามัญจำนวน
  2,000,000 หุ้น มูลค่าที่ตราไว้หุ้นละ 10 บาท
  เพื่อประกอบธุรกิจผลิตและจำหน่ายกระแสไฟฟ้าจากพลังงานแสงอาทิตย์ ขนาดกำลังการผลิต 90
  เมกะวัตต์ ในจังหวัดนครสวรรค์ โดยบริษัทถือหุ้นในสัดส่วนร้อยละ 99.99 ทั้งนี้
  ปัจจุบันบริษัทอยู่ระหว่างการดำเนินการโอนสิทธิในสัญญาซื้อขายไฟฟ้าดังกล่าว ให้แก่ บริษัท อีเอ
  โซล่า นครสวรรค์ จำกัด ภายใต้เงื่อนไขการเป็นบริษัทในเครือตามประมวลรัษฎากร

5.  บริษัท เอ็นเนอร์จี โซลูชั่น เมเนจเมนท์ จำกัด

  จัดตั้งขึ้นเมื่อวันที่ 21 มิถุนายน 2555 โดยมีทุนจดทะเบียน 10,000,000 บาท
  ประกอบด้วยหุ้นสามัญจำนวน 100,000 หุ้น มูลค่าที่ตราไว้หุ้นละ 100 บาท
  และมีทุนที่ชำระแล้วเริ่มแรกเท่ากับ 2,500,000 บาท (เรียกชำระหุ้นละ 25 บาท)
  ต่อมาเมื่อวันที่ 7 กันยายน 2555 บริษัทได้เรียกชำระค่าหุ้นส่วนที่เหลือเต็มจำนวน
  ส่งผลให้ปัจจุบันบริษัทมีทุนจดทะเบียนและทุนที่ชำระแล้วจำนวน 10,000,000 บาท
  ประกอบด้วยหุ้นสามัญจำนวน 100,000 หุ้น มูลค่าที่ตราไว้หุ้นละ 100 บาท
  เพื่อประกอบธุรกิจออกแบบ ก่อสร้างและดูแลรักษาโรงไฟฟ้าพลังงานแสงอาทิตย์
  โดยบริษัทถือหุ้นในสัดส่วนร้อยละ 99.995

  โดยรายละเอียดของกรรมการของบริษัทย่อยปรากฏตามเอกสารแนบ 2

  บริษัทที่เกี่ยวข้องและที่อาจมีความขัดแย้งทางผลประโยชน์

ในส่วนของนายวุฒิเลิศ เจียรนิลกุลชัย ซึ่งเป็นผู้ถือหุ้นของบริษัทในสัดส่วนร้อยละ 1.70
ของทุนชำระแล้วของบริษัท (ข้อมูล ณ วันที่ 19 มีนาคม 2556)
และดำรงตำแหน่งเป็นกรรมการผู้มีอำนาจลงนาม และกรรมการบริหารของบริษัท
มีบริษัทที่เกี่ยวข้องและที่อาจมีความขัดแย้งทางผลประโยชน์ ดังนี้

1.  บริษัท มิตรสยามออยล์ จำกัด

  จัดตั้งขึ้นเมื่อวันที่ 6 กุมภาพันธ์ 2530 เพื่อประกอบธุรกิจผลิตและจำหน่ายน้ำมันหล่อลื่นและจารบี
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

2.  บริษัท มาลีออยล์ จำกัด

  จัดตั้งขึ้นเมื่อวันที่ 10 มกราคม 2532 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 5,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

3.  บริษัท ซี.ซี.ออยล์ จำกัด

  จัดตั้งขึ้นเมื่อวันที่ 1 กันยายน 2532 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

4.  บริษัท ชาลีเทรดดิ้ง จำกัด

  จัดตั้งขึ้นเมื่อวันที่ 28 กุมภาพันธ์ 2538 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1, 000,000 บาท โดยมีนายวุฒิเลิศ
  เจียรนิลกุลชัย ดำรงตำแหน่งเป็นกรรมการในบริษัทดังกล่าว

5.  บริษัท มาเจริญ จำกัด

  จัดตั้งขึ้นเมื่อวันที่ 28 กุมภาพันธ์ 2538 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

6.  บริษัท สืบเนื่องการค้า จำกัด

  จัดตั้งขึ้นเมื่อวันที่ 28 กุมภาพันธ์ 2538 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

7.  บริษัท ทู พลัส วัน ออยล์ จำกัด

  จัดตั้งขึ้นเมื่อวันที่ 28 กันยายน 2538 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีคุณวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

8.  บริษัท นีโอ เมทริกซ์ จำกัด

  จัดตั้งขึ้นเมื่อวันที่ 31 ตุลาคม 2539 เพื่อประกอบธุรกิจลงทุนในบริษัทอื่น (Holding Company)
  โดยมีทุน จดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ
  เจียรนิลกุลชัย ดำรงตำแหน่งเป็นกรรมการและเป็นผู้ถือหุ้นใหญ่ในบริษัทดังกล่าว

9.  บริษัท ดับเบิ้ล 10 จำกัด

  จัดตั้งขึ้นเมื่อวันที่ 30 กรกฎาคม 2544 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

10. บริษัท เพาเวอร์ 10 จำกัด

  จัดตั้งขึ้นเมื่อวันที่ 30 กรกฎาคม 2544 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

11. บริษัท เฟมัส 10 จำกัด

  จัดตั้งขึ้นเมื่อวันที่ 30 กรกฎาคม 2544 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

12. บริษัท เดลี่ ออยล์ จำกัด

  จัดตั้งขึ้นเมื่อวันที่ 12 พฤษภาคม 2546 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการ และผู้ถือหุ้นใหญ่ในสัดส่วนร้อยละ 50.00 ในบริษัทดังกล่าว

13. บริษัท ไทย จ้อบเบอร์ จำกัด

  จัดตั้งขึ้นเมื่อวันที่ 12 พฤษภาคม 2546 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการ และผู้ถือหุ้นใหญ่ในสัดส่วนร้อยละ 33.32 ในบริษัทดังกล่าว

14. บริษัท เพอร์เฟค ออยล์ จำกัด

  จัดตั้งขึ้นเมื่อวันที่ 17 สิงหาคม 2547 เพื่อประกอบธุรกิจขายส่งน้ำมันเชื้อเพลิง
  โดยมีทุนจดทะเบียนและทุนที่ชำระแล้วเท่ากับ 100,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว

15. บริษัท อาร์.เอ.โลจิสติคส์ จำกัด

  จัดตั้งขึ้นเมื่อวันที่ 19 กรกฎาคม 2553 เพื่อประกอบธุรกิจขนส่งแก๊สรถยนต์
  โดยมีทุนจดทะเบียนและทุนที่ชำระแล้วเท่ากับ 1,000,000 บาท โดยมีนายวุฒิเลิศ เจียรนิลกุลชัย
  ดำรงตำแหน่งเป็นกรรมการในบริษัทดังกล่าว อย่างไรก็ตาม ที่ประชุมคณะกรรมการบริษัท ครั้งที่
  2/2555 เมื่อวันที่ 30 มีนาคม 2555
  มีมติอนุมัติการเลิกดำเนินกิจการขายผลิตภัณฑ์ก๊าซปิโตรเลียมเหลวภายในสิ้นเดือนเมษายน 2555
  แล้ว

บริษัทอื่น ๆ ที่เกี่ยวข้องและที่อาจมีความขัดแย้งทางผลประโยชน์ มีดังนี้

16. บริษัท วะตะแบก วินด์ จำกัด

ข้อมูลทั่วไปและความสัมพันธ์

บริษัท วะตะแบก วินด์ จำกัด ก่อตั้งขึ้น เมื่อวันที่ 20 เมษายน 2552
เพื่อประกอบธุรกิจผลิตและจำหน่ายกระแสไฟฟ้าจากพลังงานลม จำนวน 1 โครงการ คือ
โครงการบริเวณตำบลวะตะแบก จังหวัดชัยภูมิ
ปัจจุบันอยู่ระหว่างการขออนุญาตเสนอขายไฟฟ้าจากพลังงานลม กำลังการผลิต 60 เมกกะวัตต์
(ข้อมูลจากคุณสมโภชน์ ฯ
แจ้งว่าปัจจุบันยังไม่ได้รับการตอบรับการซื้อไฟฟ้าจากการไฟฟ้าฝ่ายผลิตแห่งประเทศไทย (กฟผ.))

บจก. วะตะแบก วินด์ มีความสัมพันธ์เกี่ยวโยงกับ บมจ. พลังงานบริสุทธิ์ คือ
มีกรรมการและผู้ถือหุ้นร่วมกันดังนี้

1)  นายสมโภชน์ อาหุนัย ซึ่งเป็นกรรมการและประธานเจ้าหน้าที่บริหารของ บมจ.
    พลังงานบริสุทธิ์ ดำรงตำแหน่งเป็นกรรมการของ บจก. วะตะแบก วินด์
    และเป็นผู้ถือหุ้นในสัดส่วนร้อยละ 23.75

2)  นายอมร ทรัพย์ทวีกุล ซึ่งเป็นกรรมการและประธานเจ้าหน้าที่บริหารด้านบัญชีและการเงินของ
    บมจ. พลังงานบริสุทธิ์ ดำรงตำแหน่งเป็นผู้ถือหุ้นในสัดส่วนร้อยละ 1.25

  หมายเหตุ : รายละเอียดของผู้ถือหุ้นใน บจก.วะตะแบก วินด์ มี ดังนี้

-   กลุ่มผู้ถือหุ้นใหญ่ของ บจ.วะตะแบก วินด์ คือ บจ.วินด์ เอนเนอร์ยี่ โฮลดิ้ง
    ถือหุ้นในสัดส่วนร้อยละ 75.00

-   กลุ่มผู้ถือหุ้นใหญ่ของ บจ.วินด์ เอนเนอร์ยี่ โฮลดิ้ง คือ บจ. รีนิวเอเบิล เอนเนอยี
    คอร์เปอร์เรชั่น ถือหุ้นในสัดส่วนร้อยละ 77.60 และผู้ถือหุ้นในลำดับรองลงมาคือ บจ. ดีดี
    มาร์ท ถือหุ้นในสัดส่วนร้อยละ 9.60 โดยมีสัดส่วนการถือหุ้นเมื่อรวมกับบุคคลที่เกี่ยวข้อง ได้แก่
    นายประเดช กิตติอิสรานนท์ นายกำธร กิตติอิสรานนท์ นางสาวเจนจิรา กิตติอิสรานนท์
    และนางสาวนันทิดา กิตติอิสรานนท์ ถือหุ้นรวมกันมีสัดส่วนเกินกว่าร้อยละ 10.00
    เข้าข่ายเป็นผู้ถือหุ้นใหญ่

-   ผู้ถือหุ้นใหญ่ของ บจ. รีนิวเอเบิล เอนเนอยี คอร์เปอร์เรชั่น คือ นายนพพร ศุภพิพัฒน์
    ถือหุ้นในสัดส่วนร้อยละ 99.99

-   ผู้ถือหุ้นใหญ่ของ บจ. ดีดี มาร์ท คือ นายประเดช กิตติอิสรานนท์ นายกำธร กิตติอิสรา-นนท์
    นางสาวเจนจิรา กิตติอิสรานนท์ นางสาวนันทิดา กิตติอิสรานนท์ นางบุษยา กิตติอิสรานนท์
    และ บจ. รีนิวเอเบิล เอนเนอยี คอร์เปอร์เรชั่น โดยมีสัดส่วนการถือหุ้นของ
    แต่ละรายเกินกว่าร้อยละ 10.00

มาตรการป้องกันความขัดแย้งทางผลประโยชน์

เนื่องจาก บจก. วะตะแบก วินด์ และ บมจ. พลังงานบริสุทธิ์
มีการดำเนินธุรกิจผลิตและจำหน่ายกระแสไฟฟ้าจากพลังงานลมเหมือนกัน
แตกต่างกันที่สถานที่ตั้งโครงการ รูปแบบการดำเนินธุรกิจ ดังนั้น จึงเปรียบเสมือนว่า คุณสมโภชน์ฯ
และ/หรือคุณอมรฯ มีช่องทางที่อาจก่อให้เกิดความขัดแย้งทางผลประโยชน์ได้ โดยทั้ง 2 ท่าน
ได้ตกลงที่จะกำหนดมาตรการป้องกันความขัดแย้งทางผลประโยชน์ ดังนี้

1)  คุณสมโภชน์ฯ และ/หรือคุณอมรฯ ตกลงว่าจะไม่ลงทุนหรือร่วมลงทุนโดยการถือหุ้นบริษัทใดๆ
    หรือดำเนินธุรกิจในบริษัทอื่นใดที่เกี่ยวข้องกับพลังงานทดแทนทุกประเภทไม่ว่าทางตรงและทางอ้อมเพิ่มเติมอีก
    ยกเว้นบริษัทที่ลงทุนอยู่ในปัจจุบันและได้เปิดเผยข้อมูลไว้แล้ว ซึ่งหมายถึง บจ.วะตะแบก วินด์
    และเป็นการลงทุนตามสัดส่วนการถือหุ้นที่มีอยู่ในปัจจุบันเพื่อให้สามารถดำเนินการผลิตไฟฟ้าตามกำลังการผลิต
    60 เมกะวัตต์ ตามที่ได้ขออนุญาตเสนอขายไฟฟ้ากับ กฟผ. เป็นที่เรียบร้อย แต่ทั้งนี้หาก
    บจ.วะตะแบก วินด์ มีการขยายการลงทุนเพื่อเพิ่มกำลังการผลิตให้เกินกว่า 60 เมกะวัตต์
    คุณสมโภชน์ฯ และคุณอมรฯ จะไม่เข้าลงทุนในส่วนที่เป็นกำลังการผลิตเพิ่มเติมแต่อย่างใด

2)  คุณสมโภชน์ และ/หรือคุณอมรฯ ตกลงว่าจะไม่ส่งเสริมหรือสนับสนุน ในกรณีที่ บจก. วะตะแบก
    วินด์ จะลงทุนในโครงการผลิตและจำหน่ายกระแสไฟฟ้าจากพลังงานลมโครงการใหม่
    หรือขยายการลงทุนไปยังโครงการผลิตและจำหน่ายกระแสไฟฟ้าจากพลังงานทดแทนอื่นๆ
    ในอนาคต

  หมายเหตุ : - ในทางปฏิบัติ บจก. วินด์ เอนเนอร์ยี่ โฮลดิ้ง (ผู้ถือหุ้นใหญ่ในสัดส่วนร้อยละ
  75.00 ของ บจก. วะตะแบก วินด์) จะก่อตั้งบริษัทใหม่เพื่อดำเนินธุรกิจที่จะขยายออกไป
  โดยมีนโยบาย 1 บริษัท ต่อ 1 โครงการ
  เพื่อให้แยกการลงทุนและผลตอบแทนของแต่ละโครงการออกจากกันอย่างชัดเจน โดยทาง บจก.
  วินด์ เอนเนอร์ยี่ โฮลดิ้ง จะเข้าไปเป็น ผู้ถือหุ้นใหญ่ในลักษณะ Holding Company ซึ่งรูปแบบ
  1 บริษัท ต่อ 1 โครงการดังกล่าว
  ส่วนหนึ่งจะเป็นการอำนวยความสะดวกในด้านการขอรับการสนับสนุนจากสถาบันการเงินในรูปแบบ
  Project Finance
  ที่ทางสถาบันการเงินผู้ให้การสนับสนุนสินเชื่อมักจะมีเงื่อนไขการจำนำหุ้นของนิติบุคคล
  และการจำนองทรัพย์สินของโครงการเพื่อใช้เป็นหลักประกันวงเงินสินเชื่อด้วย

-   ในด้านเทคนิค โครงการไฟฟ้าของ บจก. วะตะแบก วินด์ ซึ่งโครงการตั้งอยู่ที่ ตำบล
    วะตะแบก จังหวัดชัยภูมิ
    จะมีจุดเชื่อมต่อเพื่อส่งกระแสไฟฟ้าเข้าระบบและจำหน่ายให้กับการไฟฟ้าฝ่ายผลิตแห่งประเทศไทย
    (กฟผ.) อยู่ที่สถานีบำเหน็จณรงค์ จังหวัดชัยภูมิ ซึ่งกำลังการผลิตของโครงการโรงไฟฟ้าที่
    บจก. วะตะแบก วินด์ อยู่ระหว่างการยื่นข้อเสนอการขายไฟฟ้าให้แก่ กฟผ.
    ระบุกำลังการผลิตที่ 60 เมกกะวัตต์ หากในอนาคต บจก. วะตะแบก วินด์
    จะขยายการลงทุนในโครงการอื่นเพิ่มเติม คาดว่า
    ความสามารถในการรับกระแสไฟฟ้าที่จะจ่ายเข้าของสถานีบำเหน็จณรงค์
    ไม่น่าจะเพียงพอที่จะรองรับการขยายโครงการของ บจก. วะตะแบก วินด์ ได้

-   ในกรณีที่ บจก. วะตะแบก วินด์ จะขยายการลงทุนในโครงการอื่นเพิ่มเติม
    จะต้องดำเนินเรื่องเพื่อขอยื่นข้อเสนอการขายไฟฟ้าให้แก่ กฟผ. ซึ่งทาง กฟผ.
    จะพิจารณาเรื่องตามลำดับก่อนหลัง (First comes, First serves)
    ในขณะที่โครงการในส่วนของ บมจ. พลังงานบริสุทธิ์ มีลำดับโครงการที่ยื่นข้อเสนอฯ ต่อ
    กฟผ. ไปแล้วรวม 13 โครงการ

3)  หากในอนาคต คุณสมโภชน์ฯ และ/หรือคุณอมรฯ
    ได้รับข้อมูลหรือมีผู้เสนอข้อมูลที่เกี่ยวกับโครงการผลิตและจำหน่ายกระแสไฟฟ้าจากพลังงานทดแทนที่มีศักยภาพและมีความน่าสนใจในการลงทุน
    คุณสมโภชน์ฯ และ/หรือคุณอมรฯ จะนำเสนอให้ บมจ.พลังงานบริสุทธิ์
    เป็นผู้พิจารณาทั้งหมดเพียงผู้เดียว และถึงแม้คณะกรรมการของบมจ.พลังงานบริสุทธิ์
    ไม่พิจารณาดำเนินการลงทุนในโครงการผลิตและจำหน่ายกระแสไฟฟ้าจากพลังงานทดแทนดังกล่าวก็ตาม
    คุณสมโภชน์ฯ และ/หรือคุณอมรฯ ก็จะไม่ดำเนินการลงทุน ร่วมลงทุน หรือถือหุ้นใด ๆ
    เองไม่ว่าเงื่อนไขในการลงทุนจะมีเงื่อนไขที่ด้อยกว่าก็ตาม

4)  คุณสมโภชน์ฯ และ/หรือคุณอมรฯ ตกลงว่าจะไม่นำข้อมูลทางเทคนค ข้อมูลสถิติ หรือข้อมูลใด ๆ
    ของบริษัทและบริษัทในกลุ่มที่ดำเนินธุรกิจเกี่ยวข้องกับการผลิตและจำหน่ายกระแสไฟฟ้าจากพลังงานลมหรือจากพลังงานทดแทนทุกประเภท
    ไปถ่ายทอดให้หรือนำไปใช้กับ บจก. วะตะแบก วินด์ และบริษัทที่เกี่ยวข้องกับ บจก.
    วะตะแบก วินด์ หรือ บริษัทอื่นๆ ที่ไม่เกี่ยวข้องกับ บมจ. พลังงานบริสุทธิ์

นอกจากนี้ คุณสมโภชน์ อาหุนัย คุณอมร ทรัพย์ทวีกุล และคุณวุฒิเลิศ เจียรนิลกุลชัย ในฐานะ
“ผู้ให้สัญญา” ได้จัดทำสัญญาป้องกันความขัดแย้งทางผลประโยชน์ กับ บริษัท พลังงานบริสุทธิ์ จำกัด
(มหาชน) ในฐานะ“บริษัท” โดยมีสาระสำคัญของสัญญา รายละเอียด ดังนี้

“ผู้ให้สัญญาตกลงว่า ในระหว่างที่ผู้ให้สัญญาดำรงตำแหน่งเป็นกรรมการ กรรมการบริหาร ผู้บริหาร
และยังเป็นพนักงานของบริษัท
ผู้ให้สัญญาจะไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
หรือเป็นกรรมการของบริษัทเอกชน หรือบริษัทอื่นที่ประกอบกิจการอันมีสภาพอย่างเดียวกัน
และเป็นการแข่งขันกับกิจการของบริษัท ไม่ว่าจะทำเพื่อประโยชน์ตนเองหรือประโยชน์ผู้อื่น
ตามระเบียบข้อบังคับของบริษัท พระราชบัญญัติบริษัทมหาชนจำกัด
พระราชบัญญัติหลักทรัพย์และตลาดหลักทรัพย์ และกฎหมายที่เกี่ยวข้อง
เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งผู้ให้สัญญาเป็นกรรมการของบริษัท
หรือโดยได้รับความยินยอมจากบริษัท หรือที่ประชุมผู้ถือหุ้นของบริษัท หรือคณะกรรมการของบริษัท
แล้วแต่กรณี ตามระเบียบข้อบังคับและกฎหมายที่เกี่ยวข้อง

ในกรณีที่ ผู้ให้สัญญาไม่ปฏิบัติตามข้อกำหนดและเงื่อนไขข้างต้น
บริษัทมีสิทธิที่จะเรียกร้องค่าเสียหายในการที่บริษัทได้รับความเสียหายจากการกระทำของผู้ให้สัญญาก็ได้
ทั้งนี้ ต้องฟ้องภายใน 10 ปีนับแต่วันฝ่าฝืน

ในกรณีที่ บริษัทไม่ใช้สิทธิเรียกร้องค่าเสียหายข้างต้น ผู้ถือหุ้นคนหนึ่งคนใดหรือหลายคน
ซึ่งถือหุ้นรวมกันไม่น้อยกว่าร้อยละ 5 ของหุ้นที่จำหน่ายได้ทั้งหมด
จะแจ้งเป็นหนังสือให้บริษัทดำเนินการเรียกร้องก็ได้
ถ้าหากบริษัทไม่ดำเนินการตามที่ผู้ถือหุ้นแจ้งภายใน 1 เดือนนับจากวันที่แจ้ง
หรืออายุความตามวรรคสอง หรือน้อยกว่า 1 เดือน
ผู้ถือหุ้นดังกล่าวจะใช้สิทธิเรียกร้องแทนบริษัทนั้นก็ได้”

“โดยข้อตกลงข้างต้น จะยกเว้นกรณีที่ผู้ให้สัญญาได้ลงทุนอยู่ในปัจจุบันและได้เปิดเผยข้อมูลไว้แล้ว
ซึ่งหมายถึง บริษัท วะตะแบก วินด์ จำกัด
และจะเป็นการลงทุนตามสัดส่วนการถือหุ้นที่มีอยู่ในปัจจุบันเพื่อให้สามารถดำเนินการผลิตไฟฟ้าตามกำลังการผลิต
60 เมกะวัตต์ เป็นที่เรียบร้อย แต่ทั้งนี้หาก บริษัท วะตะแบก วินด์ จำกัด
มีการขยายการลงทุนเพิ่มกำลังการผลิตให้เกินกว่า 60 เมกะวัตต์
ผู้ให้สัญญาตกลงจะไม่เข้าลงทุนในส่วนที่เป็นกำลังการผลิตเพิ่มเติมแต่อย่างใด

นอกจากนี้ หากในอนาคต ผู้ให้สัญญาได้รับข้อมูล
หรือมีผู้เสนอข้อมูลที่เกี่ยวกับโครงการผลิตและจำหน่ายกระแสไฟฟ้าจากพลังงานทดแทนที่มีศักยภาพและมีความน่าสนใจในการลงทุน
ผู้ให้สัญญาตกลงที่จะนำเสนอให้บริษัทเป็นผู้พิจารณาทั้งหมดเพียงผู้เดียว
และแม้ว่าคณะกรรมการของบริษัท
จะไม่พิจารณาดำเนินการลงทุนในโครงการผลิตและจำหน่ายกระแสไฟฟ้าจากพลังงานทดแทนดังกล่าวก็ตาม
ผู้ให้สัญญาก็จะไม่ดำเนินการลงทุน ร่วมลงทุน หรือถือหุ้นใดๆเอง
ไม่ว่าเงื่อนไขในการลงทุนจะมีเงื่อนไขที่ด้อยกว่าก็ตาม”

17. บริษัท ทิพยประกันภัย จำกัด (มหาชน)

  จัดตั้งขึ้นเมื่อวันที่ 9 พฤศจิกายน 2494 เพื่อประกอบธุรกิจประกันวินาศภัย (Non-Life
  Insurance) แบ่งออกเป็น 4 ประเภทหลักได้แก่ การประกันอัคคีภัย
  การประกันภัยทางทะเลและขนส่ง การประกันภัยรถยนต์
  และการประกันภัยเบ็ดเตล็ดและธุรกิจการลงทุน
  ตามพระราชบัญญัติประกันวินาศภัยภายใต้การควบคุมของสำนักงานคณะกรรมการกำกับและส่งเสริมการประกอบธุรกิจประกันภัย
  (คปภ.) โดยนำเงินที่เหลือจากธุรกิจประกันภัยไปลงทุนในรูปแบบต่าง ๆ อาทิ
  การฝากเงินกับสถาบันการเงิน ตั๋วสัญญาใช้เงิน พันธบัตรรัฐบาล
  และเงินลงทุนในหลักทรัพย์ทั้งระยะสั้นและระยะยาว โดยมีทุนจดทะเบียนและทุนที่ชำระแล้วเท่ากับ
  300,000,000 บาท โดยมีนายสมใจนึก เองตระกูล ในฐานะประธานกรรมการบริษัท
  ดำรงตำแหน่งเป็นประธานกรรมการและประธานกรรมการบริหารในบริษัทดังกล่าว

18. บริษัท ออนไลน์แอสเซ็ท จำกัด

  จัดตั้งขึ้นเมื่อวันที่ 24 กันยายน 2544
  เพื่อประกอบธุรกิจให้บริการข้อมูลทางอินเตอร์เน็ตและจำหน่ายสินค้าเกี่ยวกับคอมพิวเตอร์
  โดยมีทุนจดทะเบียนและทุนที่ชำระแล้วเท่ากับ 30,000,000 บาท โดยมี นางสาวสุภาภรณ์
  อาหุนัย ในฐานะผู้บริหารของบริษัท ดำรงตำแหน่งเป็นกรรมการในบริษัทดังกล่าว

19. บริษัท สตาร์แก๊ส จำกัด

  จัดตั้งขึ้นเมื่อวันที่ 9 กันยายน 2553 เพื่อประกอบธุรกิจเป็น
  ตัวแทนหรือนายหน้าในการจัดจำหน่ายแก๊สแอลพีจี แก๊สเอ็นจีวี โดยมีทุนจดทะเบียน 1,000,000
  บาท และมีทุนที่ชำระแล้วเท่ากับ 250,000 บาท โดยมีนางสาวณิชมน เคารพกิตติวงศ์
  ซึ่งเป็นบุคคลที่เกี่ยวข้องกับนายสุวิชา พานิชผล ซึ่งขณะนั้นนายสุวิชาฯ ดำรงตำแหน่งเป็นกรรมการ
  กรรมการบริหาร และผู้บริหารของบริษัท โดยนางสาวณิชมนฯ ดำรงตำแหน่งเป็นกรรมการ
  และผู้ถือหุ้นใหญ่ในบริษัทดังกล่าว อย่างไรก็ตาม นายสุวิชาฯ
  ได้ลาออกจากการเป็นกรรมการและผู้บริหารบริษัทแล้วมีผลตั้งแต่วันที่ 31 มีนาคม 2555
  เป็นต้นไป และที่ประชุมคณะกรรมการบริษัท ครั้งที่ 2/2555 เมื่อวันที่ 30 มีนาคม 2555
  มีมติอนุมัติการเลิกดำเนินกิจการขายผลิตภัณฑ์ก๊าซปิโตรเลียมเหลวภายในสิ้นเดือนเมษายน 2555
  แล้ว

20. ห้างหุ้นส่วนจำกัด เอส. พี. พานิชผล

  จัดตั้งขึ้นเมื่อวันที่ 2 สิงหาคม 2549 เพื่อประกอบธุรกิจซื้อขายน้ำมันเชื้อเพลิงทุกชนิด
  โดยมีทุนจดทะเบียน และทุนที่ชำระแล้วเท่ากับ 500,000 บาทบาท โดยมีนายสุวิชา พานิชผล
  ซึ่งขณะนั้นนายสุวิชาฯ ดำรงตำแหน่งเป็นกรรมการ กรรมการบริหาร และผู้บริหารของบริษัท
  ดำรงตำแหน่งเป็นหุ้นส่วนผู้จัดการในบริษัทดังกล่าว อย่างไรก็ตาม นายสุวิชาฯ
  ได้ลาออกจากการเป็นกรรมการและผู้บริหารของบริษัทแล้วมีผลตั้งแต่วันที่ 31 มีนาคม 2555
  เป็นต้นไป

  ทั้งนี้ บริษัทที่เกี่ยวข้องกันในแต่ละบริษัท
  มีการเปิดเผยรายละเอียดเรื่องรายการระหว่างกันในหัวข้อที่ รายการระหว่างกัน
  รวมถึงนโยบายและความสมเหตุสมผลในการเข้าทำรายการระหว่างกันดังกล่าว

ภาพรวมการประกอบธุรกิจ

บริษัท พลังงานบริสุทธิ์ จำกัด (มหาชน) ดำเนินธุรกิจเป็นผู้ผลิตและจำหน่ายน้ำมันไบโอดีเซล
(B100) น้ำมันดีเซลหมุนเร็ว กลีเซอรีนบริสุทธิ์ และวัตถุดิบและผลิตภัณฑ์พลอยได้ นอกจากนี้
บริษัทยังขยายธุรกิจไปยังสายธุรกิจผลิตและจำหน่ายกระแสไฟฟ้าจากพลังงานทดแทน ได้แก่
โรงไฟฟ้าพลังงานแสงอาทิตย์อีกด้วย

สายธุรกิจไบโอดีเซล

ผลิตภัณฑ์ของสายธุรกิจไบโอดีเซลของบริษัท ประกอบด้วยสินค้าหลัก 3 ชนิด ได้แก่ 1) ไบโอดีเซล
(B100) 2) น้ำมันดีเซลหมุนเร็ว 3) กลีเซอรีนบริสุทธิ์
และยังมีวัตถุดิบและผลิตภัณฑ์พลอยได้ที่ได้จากการผลิต ทั้งนี้
บริษัทได้รับใบอนุญาตเป็นผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง พ.ศ.
2543 (ผู้ค้าน้ำมันตามมาตรา 7 หมายถึง
ผู้ค้าน้ำมันที่มีปริมาณการค้าน้ำมันเชื้อเพลิงแต่ละชนิดหรือรวมกันทุกชนิดปีละตั้งแต่ 100,000
เมตริกตัน หรือประมาณ 120 ล้านลิตรขึ้นไป) โดยผลิตภัณฑ์หลักของบริษัท ได้แก่

1.  น้ำมันไบโอดีเซล (B100) เป็นเชื้อเพลิงเหลวที่ผลิตได้จากน้ำมันพืชและไขมันสัตว์
    นำมาทำปฏิกิริยาทางเคมีที่เรียกว่าปฏิกิริยาทรานส์เอสเตอริฟิเคชั่น
    (Transesterification Process) ร่วมกับแอลกอฮอล์ เช่น เมทานอล
    จนเกิดเป็นสารเอสเตอร์ที่มีคุณสมบัติใกล้เคียงกับน้ำมันดีเซลจนสามารถใช้ทดแทนน้ำมันดีเซลได้โดยตรง
    เรียกว่า ไบโอดีเซล (B100)

2.  น้ำมันดีเซลหมุนเร็ว (B2, B3, B4, B5 ) คือ น้ำมันไบโอดีเซล (B100)
    ที่ผสมกับน้ำมันดีเซล (B0) ในอัตราส่วนต่าง ๆ เช่น

  - น้ำมันดีเซลหมุนเร็ว B2 คือ น้ำมันดีเซลหมุนเร็ว (B0) ที่มีส่วนผสมของน้ำมันไบโอดีเซล
  (B100) ในสัดส่วนร้อยละ 2 กับน้ำมันดีเซล ร้อยละ 98

  - น้ำมันดีเซลหมุนเร็ว B3 คือ น้ำมันดีเซลหมุนเร็ว (B0) ที่มีส่วนผสมของน้ำมันไบโอดีเซล
  (B100) ในสัดส่วนร้อยละ 3 กับน้ำมันดีเซล ร้อยละ 97

  - น้ำมันดีเซลหมุนเร็ว B4 คือ น้ำมันดีเซลหมุนเร็ว (B0) ที่มีส่วนผสมของน้ำมันไบโอดีเซล
  (B100) ในสัดส่วนร้อยละ 4 กับน้ำมันดีเซล ร้อยละ 96

  - น้ำมันดีเซลหมุนเร็ว B5 คือ น้ำมันดีเซลหมุนเร็ว (B0) ที่มีส่วนผสมของน้ำมันไบโอดีเซล
  (B100) ในสัดส่วนร้อยละ 5 กับน้ำมันดีเซล ร้อยละ 95

  ซึ่งน้ำมันดีเซลหมุนเร็วจะมีคุณสมบัติใกล้เคียงกับน้ำมันดีเซลทั่วไป

3.  กลีเซอรีนบริสุทธิ์ มีลักษณะเป็น ของเหลว ใส ไม่มีสี ไม่มีกลิ่น มีรสหวาน
    สามารถละลายได้ดีในแอลกอฮอล์และน้ำ แต่ไม่ละลายในไขมัน
    เนื่องจากกลีเซอรีนมีคุณสมบัติทางเคมีที่หลากหลายจึงสามารถนำไปใช้เป็นสารตั้งต้นในการสังเคราะห์สารเคมีอื่น
    ๆ ได้ มักนิยมใช้มากในอุตสาหกรรมอาหาร ยา เครื่องสำอางค์ สบู่ เป็นต้น
    โดยกลีเซอรีนบริสุทธิ์เกิดจากการนำกลีเซอรีนดิบ (Raw Glycerine)
    ที่ได้จากกระบวนการผลิตไบโอดีเซลมาผ่านกระบวนการกลั่นกลีเซอรีน (Glycerine
    Refining Process) จนได้เป็นกลีเซอรีนบริสุทธิ์ (Purified Glycerine)
    กลายเป็นผลิตภัณฑ์ชนิดหนึ่งของบริษัท สำหรับใช้เป็นส่วนผสมในสินค้าหลากหลายประเภท เช่น
    เครื่องสำอางค์ สินค้าเวชภัณฑ์ ตลอดจนสินค้าที่ใช้ในชีวิตประจำวัน เช่น ยาสีฟัน เป็นต้น

4.  วัตถุดิบและผลิตภัณฑ์พลอยได้ที่ได้จากการผลิต ได้แก่ กลีเซอรีนดิบ (Crude Glycerine)
    และ กรดไขมันอิสระ (Free Fatty Acid : FFA)

  สำหรับธุรกิจก๊าซปิโตรเลียมเหลว (Liquefied Petroleum Gas ; LPG)
  ซึ่งบริษัทได้เริ่มดำเนินธุรกิจในไตรมาสที่ 3 ของปี 2553
  แต่บริษัทได้หยุดดำเนินธุรกิจก๊าซปิโตรเลียมเหลวแล้วเมื่อเดือนเมษายนของปี 2555
  เพื่อให้บริษัทมุ่งเน้นการจำหน่ายไบโอดีเซล ซึ่งเป็นผลิตภัณฑ์หลักของบริษัทเป็นสำคัญ

สายธุรกิจโรงไฟฟ้าจากพลังงานทดแทน

บริษัทประกอบธุรกิจเป็นผู้ผลิตและจำหน่ายกระแสไฟฟ้าจากพลังงานทดแทน ประกอบด้วย
โรงไฟฟ้าพลังงานแสงอาทิตย์ จำนวน 4 โครงการ ขนาดกำลังการผลิตรวม 278 เมกะวัตต์ ทั้งนี้
เพื่อสร้างผลตอบแทนที่มั่นคงในระยะยาว และเป็นการกระจายความเสี่ยงทางธุรกิจ
โดยมีรายละเอียดของโครงการโรงไฟฟ้าแต่ละโครงการที่ในขณะนี้อยู่ระหว่างการดำเนินการอย่างชัดเจนและมีความคืบหน้า
ดังนี้

1.  โรงไฟฟ้าพลังงานแสงอาทิตย์

  บริษัทดำเนินธุรกิจเป็นผู้ผลิตและจำหน่ายกระแสไฟฟ้าที่ได้จากพลังงานแสงอาทิตย์ จำนวน 4
  โครงการ ขนาดกำลังการผลิตรวม 278 เมกะวัตต์ ได้แก่

1)  โครงการโรงไฟฟ้าพลังงานแสงอาทิตย์ ขนาดกำลังการผลิต 8 เมกะวัตต์ ตั้งอยู่ที่ เลขที่ 188
    หมู่ที่ 3 ถนนสายโคกตูม-แม่น้ำป่าสัก (ทางหลวงหมายเลข 3333) กม.21 ตำบลพัฒนานิคม
    อำเภอพัฒนานิคม จังหวัดลพบุรี 15140
    ซึ่งได้เริ่มจำหน่ายกระแสไฟฟ้าเชิงพาณิชย์ได้ในเดือนตุลาคม 2555 เรียบร้อยแล้ว

2)  โครงการโรงไฟฟ้าพลังงานแสงอาทิตย์ ขนาดกำลังการผลิต 90 เมกะวัตต์ ตั้งอยู่ที่ตำบล
    หัวหวาย อำเภอตาคลี จังหวัดนครสวรรค์
    ซึ่งได้รับสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย (กฟผ.) เรียบร้อยแล้ว
    ปัจจุบันโครงการอยู่ระหว่างการปรับปรุงที่ดิน
    และการดำเนินการจัดหาเงินทุนสำหรับใช้ในการก่อสร้างโครงการ
    โดยยังไม่มีรายได้ในปัจจุบัน

3)  โครงการโรงไฟฟ้าพลังงานแสงอาทิตย์ ขนาดกำลังการผลิต 90 เมกะวัตต์
    ตั้งอยู่ที่ตำบลบ้านเอื้อม อำเภอเมืองลำปาง จังหวัดลำปาง
    ซึ่งได้รับสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย (กฟผ.) เรียบร้อยแล้ว
    โดยได้ดำเนินการจัดหาที่ดินเพียงพอต่อการดำเนินโครงการแล้ว
    ปัจจุบันยังอยู่ระหว่างการรอดำเนินการ และยังไม่มีรายได้ในปัจจุบัน

4)  โครงการโรงไฟฟ้าพลังงานแสงอาทิตย์ ขนาดกำลังการผลิต 90 เมกะวัตต์
    ตั้งอยู่ที่ตำบลมะต้อง อำเภอพรหมพิราม จังหวัดพิษณุโลก
    ซึ่งได้รับสัญญาซื้อขายไฟฟ้ากับการไฟฟ้า ฝ่ายผลิตแห่งประเทศไทย (กฟผ.) เรียบร้อยแล้ว
    ปัจจุบันยังอยู่ระหว่างการดำเนินการจัดหาที่ดินซึ่งดำเนินการจัดหาที่ดินไปแล้วคิดเป็นร้อยละ 60
    ของเป้าหมายการจัดหาที่ดินรวมของโครงการ และยังไม่มีรายได้ในปัจจุบัน

    1.  โครงสร้างรายได้ของบริษัท

+------------------------+-------+-----+------+------+-------+-------+
| ประเภทรายได้            | ปี     |     | ปี    |      | ปี     |       |
|                        | 2553  |     | 2554 |      | 2555  |       |
+------------------------+-------+-----+------+------+-------+-------+
|                        | ล     | %   | ล้า   | %    | ล     | %     |
|                        | ้านบาท |     | นบาท |      | ้านบาท |       |
+------------------------+-------+-----+------+------+-------+-------+
| รายได้จากการขาย         |       |     |      |      |       |       |
+------------------------+-------+-----+------+------+-------+-------+
| 1. น้ำมันไบโอดีเซล        | 1,8   | 70  | 3,11 | 5    | 3,1   | 69.95 |
|                        | 51.55 | .46 | 3.90 | 7.33 | 33.03 |       |
+------------------------+-------+-----+------+------+-------+-------+
| 2. น้ำมันดีเซลหมุนเร็ว      | 5     | 22  | 1,14 | 2    | 8     | 18.04 |
|                        | 83.45 | .20 | 9.61 | 1.17 | 08.08 |       |
| 3. กลีเซอรีนบริสุทธิ์        |       |     |      |      |       | 0.39  |
|                        | 67.70 | 2   | 7    | 1.45 | 17.54 |       |
|                        |       | .58 | 8.60 |      |       |       |
+------------------------+-------+-----+------+------+-------+-------+
| 4.                     | 1     | 4   | 1,05 | 1    | 3     | 8.18  |
| ก๊าซปิโตรเลียมเหลว^(/1)   | 17.14 | .46 | 5.85 | 9.44 | 66.28 |       |
+------------------------+-------+-----+------+------+-------+-------+
| 5.                     | -     | -   | -    | -    | 10.61 | 0.24  |
| กระแสไ                 |       |     |      |      |       |       |
| ฟฟ้าพลังงานแสงอาทิตย์^(/2) |       |     |      |      |       |       |
+------------------------+-------+-----+------+------+-------+-------+
| 6.                     | -     | -   | -    | -    | 23.92 | 0.53  |
| เงินอุดหนุนส              |       |     |      |      |       |       |
| ่วนเพิ่มราคารับซื้อไฟฟ้า^(/2) |       |     |      |      |       |       |
+------------------------+-------+-----+------+------+-------+-------+
| 5.                     | 4.98  | 0   | 2    | 0.48 | 98.27 | 2.19  |
| วัตถ                    |       | .19 | 6.01 |      |       |       |
| ุดิบและผลิตภัณฑ์พลอยได้^(/3) |       |     |      |      |       |       |
+------------------------+-------+-----+------+------+-------+-------+
| 1) กรดปาล์ม             | 2.99  | 0   | -    | -    | -     | -     |
|                        |       | .11 |      |      |       |       |
+------------------------+-------+-----+------+------+-------+-------+
| 2) กลีเซอรีนดิบ (Crude    | 1.99  | 0   | 2    | 0.48 | 98.14 | 2.19  |
| lycerine)              |       | .08 | 6.01 |      |       |       |
+------------------------+-------+-----+------+------+-------+-------+
| 3) อื่น ๆ                | -     | -   | -    | -    | 0.13  | 0.00  |
+------------------------+-------+-----+------+------+-------+-------+
| รวมรายได้จากการขาย      | 2,6   | 99  | 5,42 | 9    | 4,4   | 99.52 |
|                        | 24.81 | .89 | 3.98 | 9.86 | 57.73 |       |
+------------------------+-------+-----+------+------+-------+-------+
| ร                      | -     | -   | -    | -    | 6.18  | 0.14  |
| ายได้จากการให้บริการ^(/4) |       |     |      |      |       |       |
+------------------------+-------+-----+------+------+-------+-------+
| รายได้อื่น^(/5)           | 2.92  | 0   | 7.34 | 0.14 | 15.07 | 0.34  |
|                        |       | .11 |      |      |       |       |
+------------------------+-------+-----+------+------+-------+-------+
| รายได้รวม               | 2,6   | 100 | 5,43 | 10   | 4,4   | 1     |
|                        | 27.73 | .00 | 1.32 | 0.00 | 78.98 | 00.00 |
+------------------------+-------+-----+------+------+-------+-------+

หมายเหตุ: /1: บริษัทเริ่มมีรายได้จากการขายก๊าซปิโตรเลียมเหลวในไตรมาสที่ 3 ปี 2553
และได้หยุดดำเนินธุรกิจแล้วในเดือนเมษายนของ ปี2555
เพื่อให้บริษัทมุ่งเน้นการจำหน่ายไบโอดีเซล ซึ่งเป็นผลิตภัณฑ์หลักของบริษัทเป็นสำคัญ
เนื่องจากการค้าก๊าซปิโตรเลียมเหลวของบริษัทอยู่ในช่วงเริ่มดำเนินการศึกษาธุรกิจ
โดยมีอัตราการทำกำไรในอัตราที่ต่ำมาก ต้องใช้บุคลากรในการดำเนินงานค่อนข้างมาก
และต้องใช้งบลงทุนสูงในการแข่งขันในระยะยาว รวมถึงมีความเสี่ยงเรื่องนโยบายของภาครัฐ

  /2: บริษัทเริ่มมีรายได้จากการจำหน่ายกระแสไฟฟ้าจากพลังงานแสงอาทิตย์ในไตรมาสที่ 4 ปี
  2555 จากโครงการโรงไฟฟ้าพลังงานแสงอาทิตย์ ขนาดกำลังการผลิต 8 เมกะวัตต์
  จังหวัดลพบุรี ของบริษัท อีเอ โซล่า จำกัด ซึ่งเป็นบริษัทย่อยของบริษัท
  และมีรายได้เงินอุดหนุนส่วนเพิ่มราคารับซื้อไฟฟ้า (Adder) จากโครงการดังกล่าวในอัตรา 8
  บาทต่อกิโลวัตต์ เป็นระยะเวลา 10 ปีนับตั้งแต่วันเริ่มต้นซื้อขายไฟฟ้าเชิงพาณิชย์ด้วย

  /3: รายได้จากการขายวัตถุดิบและผลิตภัณฑ์พลอยได้ ประกอบด้วย รายได้จากการขายกรดปาล์ม
  ที่เกิดขึ้นในช่วงปี 2552 – 2553 โดยเป็นรายได้จากการขายกรดไขมันอิสระ (Free Fatty
  Acid : FFA) ซึ่งนับตั้งแต่ช่วงต้นปี 2554 บริษัทไม่มีรายได้จากการขายกรดปาล์มแล้ว
  เนื่องจาก สามารถพัฒนากระบวนการผลิตเพื่อนำ FFA กลับมาใช้ในการผลิตไบโอดีเซลได้
  รายได้จากการขายน้ำมันปาล์มดิบและสเตียรีนที่เกิดขึ้นในปี 2552
  เนื่องจากบริษัทมีวัตถุดิบคงค้างในคลังเป็นจำนวนมาก จึงทำการระบายวัตถุดิบในคลังออกบางส่วน
  และรายได้จากการขายกลีเซอรีนดิบ (Crude Glycerine) ที่มีแนวโน้มรายได้สูงขึ้น เนื่องจาก
  บริษัทพบว่า การขายในรูปกลีเซอรีนดิบ
  สามารถสร้างอัตราการทำกำไรให้กับบริษัทได้ดีกว่าการขายในรูปกลีเซอรีนบริสุทธิ์ (Pure
  Glycerine)
  เนื่องจากในกระบวนการผลิตกลีเซอรีนบริสุทธิ์เดิมของบริษัทยังมีจุดที่ต้องปรับปรุงแก้ไขเพื่อเพิ่มประสิทธิภาพในกระบวนการผลิตให้ดีขึ้นซึ่งจะช่วยลดต้นทุนและสร้างอัตราการทำกำไรให้ดีขึ้นจากเดิม
  โดยแนวโน้มการจำหน่ายกลีเซอรีนดิบคาดว่า
  อาจจะลดน้อยลงจากเดิมภายหลังที่บริษัทสามารถดำเนินการผลิตในสายการผลิตกลีเซอรีนบริสุทธิ์ได้อย่างเต็มรูปแบบแล้ว
  และรายได้จากการขาย Sterol Glucoside
  ซึ่งเป็นสารที่เกิดขึ้นในกระบวนการผลิตไบโอดีเซล (เป็นรายได้ในปี 2555)

  /4: รายได้จากการให้บริการ จำนวน 6.18 ล้านบาท
  ซึ่งเป็นรายได้งวดสุดท้ายจากการรับเหมาก่อสร้างของ บริษัท สุรชัย (1997) จำกัด
  ซึ่งเป็นบริษัทย่อยของบริษัท ตามสัญญาจ้างการปรับปรุงโรงเรียนแห่งหนึ่งในปี 2553
  ที่เกิดก่อนวันที่บริษัทดำเนินการเข้าซื้อหุ้นสามัญในบริษัท สุรชัย (1997) จำกัด

  /5: รายได้อื่น ได้แก่ กำไรจากอัตราแลกเปลี่ยน กำไรจากการจำหน่ายทรัพย์สิน
  รายได้ดอกเบี้ย รายได้จากการขาย เศษวัสดุ เป็นต้น

2.  เป้าหมายการดำเนินธุรกิจ

บริษัทมุ่งมั่นที่จะเป็นผู้นำในการดำเนินธุรกิจที่เกี่ยวข้องกับพลังงานทางเลือก
โดยใช้เทคโนโลยีที่ทันสมัย ทั้งพลังงานจากไบโอดีเซลที่มีคุณภาพจากวัตถุดิบ ได้แก่ น้ำมันปาล์มดิบ
น้ำมันปาล์มกึ่งบริสุทธิ์ สเตียรีน กรดไขมันปาล์ม (PFAD) และกรดไขมันอิสระ (FFA)
เพื่อใช้เป็นพลังงานทดแทนและลดการนำเข้าน้ำมันจากต่างประเทศ
และเพื่อเป็นการสนับสนุนนโยบายของภาครัฐบาลในการทำให้ราคาสินค้าเกษตร เช่น
น้ำมันปาล์มดิบให้มีเสถียรภาพมากขึ้น
รวมไปถึงการช่วยแก้ปัญหาสิ่งแวดล้อมในเรื่องของมลพิษทางอากาศ และภาวะโลกร้อน (Global
Warming)
โดยบริษัทจะดำเนินนโยบายผลักดันและสนับสนุนการพัฒนาอุตสาหกรรมไบโอดีเซลในประเทศไทย
รวมถึงเป็นผู้นำในการผลิตกระแสไฟฟ้าจากพลังงานทดแทน ได้แก่
พลังงานไฟฟ้าจากแสงอาทิตย์และพลังงานไฟฟ้าจากกังหันลม
โดยบริษัทมีการกำหนดเป้าหมายทางกลยุทธ์ ดังนี้

1.  การเป็นผู้นำในการผลิตพลังงานอย่างมีประสิทธิภาพและคุ้มค่า

2.  การดำเนินแผนการตลาดในการเพิ่มลูกค้าโดยขยายช่องทางการจำหน่าย

3.  การควบคุมกระบวนการผลิตเพื่อลดต้นทุนการผลิต โดยสามารถรักษาระดับคุณภาพตามที่ต้องการ
    รวมทั้งการบริหารความเสี่ยงที่อาจเกิดขึ้นในกระบวนการผลิตอย่างรัดกุม

4.  การพัฒนาและอบรมบุคลากรทุกระดับ เพื่อให้เกิดประสิทธิภาพ (Efficiency)
    และประสิทธิผล (Effectiveness)
    สูงสุดในด้านการทำงานเพื่อสร้างความได้เปรียบด้านการแข่งขันระยะยาวในธุรกิจ

5.  การพัฒนาขั้นตอนการทำงานและเทคโนโลยีสารสนเทศ
    เพื่อเพิ่มประสิทธิภาพในการทำงานให้มีคุณภาพสูงสุด